Ўзбекистонда ўрмонлардан экологик туризмни ривожлантиришда фойдаланилади Олий Мажлис Сенати ўн тўртинчи ялпи мажлисида янги таҳрирдаги «Ўрмон тўғрисида»ги қонун маъқулланди\nВы здесь: Home Кутубхона Қонунчилик Ўзбекистонда ўрмонлардан экологик туризмни ривожлантиришда фойдаланилади Олий Мажлис Сенати ўн тўртинчи ялпи мажлисида янги таҳрирдаги «Ўрмон тўғрисида»ги қонун маъқулланди\nҚонунда бир қатор муҳим жиҳатлар ўз аксини топган. Жумладан, маҳаллий давлат ҳокимияти органларининг ўрмон хўжалиги соҳасида давлат дастурларини ишлаб чиқишда иштирок этиши ва амалга ошириш борасидаги ваколатлари мустаҳкамланмоқда.\nУшбу субектлар ўрмон хўжалиги соҳасига оид давлат ва ҳудудий дастурларни амалга оширишда иштирок этиш билан бир қаторда, бу борада жамоатчилик назоратини ҳам амалга оширади.\nЎрмондан умумий ва махсус фойдаланиш билан боғлиқ асосий қоидалар такомиллаштирилмоқда. Жумладан, ўрмондан фойдаланишнинг: дарахт ва буталарни кесмаган ҳолда ўтин ва шох-шаббаларни йиғиш; балиқчилик хўжаликлари эҳтиёжлари учун фойдаланиш; экологик туризмни ривожлантириш ҳамда қишлоқ хўжалиги маҳсулотларини етиштириш мақсадида фойдаланиш каби янги кўринишлари белгиланмоқда.\nШу билан бирга, ўрмонларда пичан ўриш давлат ўрмон хўжалиги органлари томонидан бериладиган рухсатнома асосида амалга оширилиши ҳамда бу борада махсус тартиб-таомиллар белгиланиши назарда тутилмоқда.\nЎрмонларда Ўзбекистон Республикаси Қизил китобига киритилган, ёввойи ҳолда ўсувчи ўсимликларни, шунингдек заҳарли, гиёҳвандлик моддалари мавжуд бўлган ўсимликларни фуқаролар томонидан йиғишни тақиқловчи норма мустаҳкамланмоқда.\nЎрмон хўжалиги соҳасида илғор тажрибага эга давлатларнинг қонунчилик амалиётини ҳисобга олган ҳолда, ўрмонларда чорва молларини ўтлатиш қоидалари такомиллаштирилмоқда.\nҚонунда ўрмонларга салбий таъсирларнинг ўз вақтида олдини олиш учун ўрмонлар мониторинггига оид алоҳида норма белгиланмоқда. Мазкур норма давлат ўрмон фонди ҳолатидаги ўзгаришларни аниқлаш, уни баҳолаш ва прогноз қилишга доир мунтазам кузатувларни олиб бориш орқали ўрмонларни муҳофаза қилиш ва истиқболда ривожлантириш билан боғлиқ аниқ ва асосланган чора-тадбирлар амалга оширилишига хизмат қилади.


25.04.2017 19:58 | ОФК\nОсиё Чемпионлар Лигаси гуруҳ босқич 5-тур учрашувлари доирасида Ўзбекистон чемпиони – “Локомотив” Саудия Арабистонининг “Ал-Тавун” жамоасига қарши баҳс юритди. Голларга бой кечган ўйинда жанговар дуранг – 4:4 ҳисоби қайд этилди. Учрашув якунлангач ўтказилган матбуот анжуманида Андрей Микляев ўз фикрларини билдириб ўтди.\n“Тўртта та гол урсанг, аммо ғалаба қозона олмасанг жуда-жуда алам қиларкан. Бошида ёмон ўйнамадик, назаримда. Аммо рақиб ҳам голларимизга гол билан жавоб беришни уддалади. Охирги пайтларда биринчи бўлиб гол урган ўйинларимизда кейинчалик шиддат бироз пасаймоқда ва натижада гол ўтказиб юборяпмиз. Ҳайронман, бу нима билан боғлиқ экан”, – деди ҳужумчи.


2021 йилда Ўзбекистонда 10та президент мактаблари, кимё-биология, математика ва ахборот технологияларига ихтисослашган 197та мактаб ўз фаолиятини бошлайди. Бу ҳақда президент Шавкат Мирзиёев парламентда қилаётган мурожаатида айтиб ўтган.\nШунингдек, 2021 йилда Тошкент шаҳрида янги университет фаолияти ҳам йўлга қўйилади.\n«Бу олийгоҳ иқтидорли ўғил-қизларимизнинг юқори технологиялар ва замонавий билимларни чуқур ўзлаштиришларига кенг шароитлар яратиш ҳамда рақобатбардош миллий кадрларнинг янги авлодини тайёрлаш мақсадида очилади.\nУшбу олийгоҳга чет элдаги етакчи олим ва профессорлар жалб қилинади ва улар ёшларимизга энг замонавий дастурлар асосида таълим беради.\nҲозир ёшлар чет элга бориб ўқиб келяпти. Албатта, бу катта маблағ ва куч талаб қилади. Ўзимизда ҳам мана шундай олийгоҳ тузиш вақти-соати келди. Ёшларимиз чет элга бормасдан, ўз диёри, юрти ва ота-онасининг ёнида ўқиса нур устига нур бўлади», – дея президент сўзларини келтирмоқда Kun.uz мухбири.


Банкдан 1 тийин ҳам ўғирламаган буюк банк ўғриси » Ўзбекистон янгиликлари – Zamin.uz\nБанкдан 1 тийин ҳам ўғирламаган буюк банк ўғриси\nБу ноодатий ўғри бутун қиш давомида кунига15 га яқин банкларни умариб келган бироқ, унинг ўғрилигини барча ташкилотлар ҳам пайқай олишмаган. Ҳар тонгда “иш”га отланган Нью-Йорклик Уильям Футман йўлида учраган банкга киради ва одам гавжум бўлган пайтни пойлаб туриб, эшик тагида турган гиламчани кўтариб секин жуфтакни ростлаб қолади. Ташқарида ёмғир-қорли оби-хаво бўлмаса гиламча ғойиб бўлганини хеч ким сезмайди.\nШу зайлда Футман бутун қиш давомида бир кунда еттитадан ўн бештагача гиламчаларни “овлаган” ва барларга олиб бориб 30 ва ундан ортиқ долларга пуллаган. Бахор кунларининг бирида Уолл-стритдаги банк филиал бўлими эшик олдидаги гиламчани кўтариб бамайлихотир чиқиб кетаётган чамаси эллик ёшлар атрофидаги эркакни кўради ва 911га мурожаат қилади. Фриман тезда ушланиб, жазога тортилади.\nТеглар: гиламча олишмаган кетаётган тортилади чамаси бўлган\n08:40 / 15-02-2017\nВенада трамвай ўғриси қўлга олинди\n00:32 / 25-01-2017\n12:23 / 02-08-2016


КИМЛАР БЕПУЛ ДОРИ ОЛИШГА ҲАҚЛИ? » "Жиззах овози" газетаси расмий сайти\nКИМЛАР БЕПУЛ ДОРИ ОЛИШГА ҲАҚЛИ?\n"Бу муқаддас Ватанда азиздир инсон". Шиорга айланиб улгурган бу жумла мамлакатимизда инсон қадр-қимматининг нечоғлик юқорилигини акс эттиради. Акс эттирибгина қолмай инсон ҳуқуқларини мадҳ этади. Жамиятимизда инсон ҳуқуқларига олий қадрият сифатида қаралади. Унинг ҳимояси эса қонунлар билан кафолатланади. Кузатишлардан маълумки, айрим ривожланган давлатларда ҳам инсон қадр-қиммати бу қадар улуғланмайди.\nЎзбекистон Республикаси Президентининг 2018 йил 14 февралдаги "Фармацевтика тармоғини жадал ривожлантириш бўйича қўшимча чора-тадбирлар тўғрисида"ги қарори асосида кўплаб ишлар амалга оширилди. Айниқса, ижтимоий дорихоналарнинг ташкил этилганини алоҳида қайд этиш лозим. Қарор ижросини таъминлаш мақсадида республика ишчи гуруҳи томонидан аҳолининг дори воситаларига бўлган эҳтиёжини таъминлаш мақсадида туман ва қишлоқ аҳоли пунктларидаги аҳоли сони, поликлиникаларда тиббий хизмат кўрсатиш даражаси ўрганиб чиқилди. Мазкур ўрганиш натижасида ижтимоий дорихоналар фаолияти йўлга қўйилди.\nМаълумот ўрнида айтиш керак-ки, ўз логотипи, дорихона ассортиментидаги ижтимоий аҳамиятга эга барча дори воситалари ва тиббий буюмлар Ўзбекистонда давлат рўйхатидан ўтказилган, бошқа дори воситалари ва тиббий буюмларнинг чакана реализацияси билан шуғулланувчи, Соғлиқни сақлаш тизимидаги ихтисослаштирилган ташкилот ижтимоий дорихона сифатида эътироф этилади.\nШу ўринда таъкидлаш лозимки, ижтимоий дорихоналарнинг вазифаси ижтимоий аҳамиятга эга чекланган нархлардан ошмайдиган миқдорда дори воситалари ва тиббий буюмлар билан таъминлашдан иборат.\n- Ўзбекистон Республикаси Вазирлар Маҳкамасининг жорий йил 3 майдаги "Ижтимоий дорихоналар фаолиятини ташкил этиш тартиби тўғрисида"ги низомни тасдиқлаш ҳақида”ги қарори асосида вилоят соҚлиқни сақлаш бошқармасига қарашли 12 та туман тиббиёт бирлашмалари поликлиникалари, 5 та шаҳар ва 27 та қишлоқ оилавий поликлиникалари ҳамда 55 та қишлоқ врачлик пунктларида ижтимоий дорихона филиаллари ташкил этилиб, уларда 40 та янги иш ўрни яратилди, - дейди "Жиззах дори-дармон" МЧЖ раҳбари Эргаш ака Тожибоев. - Давлат-хусусий шериклик лойиҳаси асосидаги мазкур дорихоналар назорат-касса аппарати, давлат солиқ инспек-цияси томонидан тасдиқланган квитанция дафтарчаси, терминал, музлатгич билан таъминланди. Вилоят ҳокимлиги томонидан чакана савдо фаолияти учун лицензия берилди. Алоҳида таъкидлаш керакки, ижтимоий дорихоналарда ижтимоий аҳамиятга эга дори воситалари ва тиббий буюмларни сотиш, сотиб олиш қиймати ёки улгуржи нархга 10 фоиз миқдорида чекланган савдо устамаси қўлланган ҳолда амалга оширилиши белгилаб қўйилди. Бугунги кунда жамият дорихоналар омборхонасида 1500-1720 турдаги, туман марказларида жойлашган марказий дорихоналарда 1100 турдаги дори воситалари ва тиббий буюмларнинг бир ярим ойлик захираси мавжуд. Мазкур кўрсаткич шаҳар ва қишлоқ оилавий поликлиникалардаги ижтимоий дорихона филиалларида 470-620 тур, қишлоқ врачлик пунктларидаги ижтимоий дорихона филиалларида 280-310 турдаги дори воситалари ва тиббий буюмларни ташкил этади. Келгусида дори воситалари ассортиментини кўпайтириш чоралари кўрилмоқда.\nЎзбекистон Республикаси Соғлиқни сақлаш вазирининг жорий йил 24 июлдаги "Ижтимоий аҳамиятга эга касалликларни даволашда қўлланиладиган дори воситалари ва тиббий буюмлар рўйхатига қўшимча ва ўзгартиришлар киритиш тўғрисида"ги буйруғига асосан 126 турдаги ижтимоий аҳамиятга эга дори воситалари ва 7 турдаги тиббий буюмлар рўйхати тасдиқланди. Вилоятимиздаги барча ижтимоий дорихона ва дорихона филиалларида мавжуд бўлган ушбу дори воситалари ва тиббий буюмлар 10 фоизлик устама билан тўлиқ таъминланган.\nИжтимоий дорихонанинг яна бир ижобий жиҳати шундаки, имтиёзли даволанувчилар ўзларига бепул берилиши керак бўлган дори-дармонларни рецепт асосида олиши мумкин. Имтиёзли даволанувчилар сирасига онкологик, сил, мохов, эндокринологик ва руҳий касалликларга чалинганлар, ОИВ касаллигини юқтирган, юрак клапанини протезлаш ва органларни кўчириш юзасидан операция қилинган шахслар, 1941-1945 йиллардаги уруш ногиронлари ва қатнашчилари, шунингдек, уларга тенглаштирилган шахслар, ўзгалар ёрдамига муҳтож пенсионерлар, 1941-1945 йиллардаги меҳнат фронти қатнашчилари, Чернобиль АЭСидаги ҳалокат оқибатларини тугатишда қатнашган ногирон шахслар, байналмилалчи жангчилар, ҳарбий хизматни ядро полигонларида ва бошқа радиация-ядро объектларида ўтаган пенсия ёшидаги шахслар киради. Жорий йилнинг 9 ойи давомида мазкур тоифадаги шахслар 310,4 миллион сўмлик дори воситалари билан бепул таъминланди.\n- Қишлоқ врачлик пунктлари мавжуд бўлмаган, бориш мушкул бўлган тоғли туманлардаги аҳолини дори воситалари ва тиббий буюмлар билан таъминлаш масаласи ҳам эътибордан четда қолмади, - деб таъкидлайди Эргаш ака Тожибоев. - Дорихона мавжуд бўлмаган чекка ва тоғли ҳудудлардаги дори таъминотини яхшилаш мақсадида махсус жиҳозланган ДАМАС русумли автотранспорт базасида ижтимоий кўчма дорихона филиаллари ташкил этилди. Кўчма дорихоналар Зомин, Бахмал, Ғаллаорол, Фориш, Янгиобод, Зафаробод, Дўстлик туманларининг аҳолисига хизмат кўрсатаяпти.\nМамлакатимизда амалга оширилаётган ишлар замирида аввало, халқимиз фаровонлигини таъминлаш масаласи устуворлик қилади. Зеро, "Ислоҳот ислоҳот учун эмас, аввало инсон манфаатлари учун хизмат қилиши керак" ғоясининг асл мақсади ҳам шундан иборатдир.\nГавхар САЙДУЛЛАЕВА dle 10.2 скачать , Быстрый торрент трекер КиноСвин рунета


Имом Бухорий -\nАбу Абдуллоҳ Муҳаммад Абу Ҳасан Исмоил ибн Иброҳим ибн Муғийра ибн Аҳнаф Яздабиҳ ал-Бухорий ҳижратнинг 194 йили Шаввол ойининг 13-си, жумъа кунида Бухорода таваллуд топдилар. У киши етим бўлиб ўсдилар. 9 ёшга етганда Қуръони Каримни тўлалигича ёд олдилар. Ҳадис эшитишни хуш кўрардилар, вояга етгунга қадар ўн мингдан зиёд ҳадисни ёд билар эдилар.\nҲомид ибн Исмоил айтадилар: «Бухорий билан дарс олардим. Биз ҳар бир ҳадисни ёзиб борардик. Бухорий эса ёзмас эдилар. Биз ундан «Нега ёзмайсиз?», деб сўрасак, у киши: «Қани, ёзган нарсаларингни кўрсатинглар-чи», дедилар. Биз кўрсатганимизда, биз ёзган ҳадисларни ва унга яна 15000 ҳадис зиёда қилиб, ёддан айтиб бердилар».\nИмом Бухорийнинг кўзлари ёшлик пайтларида ожиз бўлиб, кўрмай қолади. Бир куни оналари Иброҳим пайғамбарни туш кўрадилар. У киши: «Эй аёл, Аллоҳ таоло кўп дуоинг сабабли ўғлингга кўзини қайтариб беради», дейдилар. Бир неча кундан сўнг Имом Бухорийнинг кўзлари яна кўра бошлайди.\nИмом 18 ёшга тўлганларида оналари ва акалари билан ҳаж қилиш учун Маккаи Мукаррамага келадилар. Ҳаж амалларини бажариб бўлгач, оналари ва акаларини Бухорога жўнатиб, ўзлари ҳадис жамлаш учун шу ерда қоладилар.\nИмом Бухорийдан: «Нега бу ишга қўл урдингиз?» деб, сўрашганида, шундай жавоб берган эканлар: «Бир куни Расулуллоҳни туш кўрдим, қўлимда елпиғич, у кишини елпир эдим. Бу тушимни баъзи таъбир айтувчиларга айтсам: «Сен Расулуллоҳдан ёлғонларни елпиб турасан», дейишди».\nИмом Маккадаги Абдуллоҳ ибн Язид ал-Муқрий исмли кишидан дарс олади. Сўнг Хуросон, Бағдод, Ҳижоз, Басра, Куфа, Шом, Миср каби жойлардаги кишилардан ҳадис тўплайдилар. Имом Бухорий 600000 ҳадис тўплаб, шундан 100000 саҳиҳ, 200000 заиф ҳадисни ёдлайдилар. Бу ҳадисларни тўплашда 90000дан зиёд кишининг ҳузурида бўлиб чиқадилар.\nМуражжа ибн Ражааъ айтадилар: «Имом Бухорий Аллоҳнинг ерда юрувчи мўъжизаси эди».\nМуҳаммад ибн Юсуф айтадилар: «Бир куни Расулуллоҳни туш кўрибман. У киши: «Қаерга кетяпсан?» деб сўрадилар. Мен «Муҳаммад ибн Исмоилнинг ҳузурига», деб жавоб берсам: «Ундай бўлса, мендан салом айтиб қўй», дедилар.\nИмом Аҳмад ибн Ҳанбал айтадилар: «Ҳадис ёдлаш тўрт кишида тамом бўлди: Абу Заръата ар-Розий, Исмоил ал-Бухорий, Имом Доримий, Ҳасан ибн Шужжа ал-Балҳий».\nИмом Бухорийнинг устозларидан бири Абдуллоҳ ибн Холид Омирий: «Бухорийнинг кўкрагидаги туки бўлишга рози эдим», деганлар.\nАл-Фирябий айтадилар: «Бир куни Бухорийни туш кўрдим. У киши Расулуллоҳнинг орқаларидан юрар эдилар. Бухорий Расулуллоҳнинг оёқ изларига оёғини қўяр эдилар».\nБухорий ўзларининг «Жомеъ Саҳиҳ» китобларини 16 йилда ёзиб тугатадилар. «Қачонки мана шу китобимга бирор ҳадис киритсам, ғусл қилиб, икки ракат намоз ўқирдим», деб айтадилар. Уламолар бу китобни Қуръондан кейинги энг саҳиҳ китоб деб билишар эди.\nМуҳаммад ибн Юсуф айтадилар: «Расулуллоҳни туш кўрибман, менга: «Қачонгача фиқҳ ўқийсан? Менинг китобимни ўқисанг бўлмайдими?» дедилар. Мен: «Сизнинг китобингиз қайси?», деб сўраганимда: «Муҳаммад ибн Исмоилнинг китоблари менинг китобимдир», дедилар.\nЎша пайтдаги уламолардан бўлмиш Ҳоким исмли киши айтадилар: «Бу дунё остин-устун қилиб юборилса ҳам, Бухорий каби ҳадис билувчи ва уни ёдловчи одам топилмайди».\nИмом Бухорийнинг «Саҳиҳ» китобларига 82 та шарҳ ёзилган. Шулардан энг машҳурлари Асқалонийнинг «Фатҳул-Борий», ал-Карамийнинг «Кавкабуд-Дарорий», Қасталонийнинг «Иршодус-Сорий», Имом Суютийнинг «Ат-Тавшиҳ», Бадруддин ал-Айнийнинг «Умдатул-Қорий», Муҳаммад Анвар Кашмирийнинг «Файзул-Борий» китобларидир.\nИмом Бухорий «Ал-Жомеъ ас-Саҳиҳ»дан ташқари яна бир қанча китобларнинг муаллифи ҳамдирлар.\n«Адабул-муфрад», «Биррул-волидайни», «Тарихул-кабир», «Муснадул-кабир», «Китобу асмои саҳоба», «Тафсирул-кабир», «Холқу афъоли ибод», «Сулосиятул Бухорий», «Ҳадисун-Набавий», «Тарихус-сағир», «Зуафоус-сағир» ва бошқа китоблар шулар жумласидандир.\nИмом Бухорийнинг устозлари кўп бўлган, у киши Али ибн ал-Мадиний, Аҳмад ибн Ҳанбал, Исҳоқ ибн Роҳавайҳ, Абу Абдуллоҳ Муҳаммад ибн Жаъфар ал-Муснадий, Муҳаммад ибн Салом ва бошқалардан дарс олганлар. Имом Бухорий бундан ташқари Ҳамад ибн Шокир, Иброҳим ибн Мунзир, Тоҳир ибн Муҳаммад, Абу Талҳа Мансур, Муслим, Термизий, Насаий, Абу Бакр ибн Исҳоқ, Абу Фазл Аҳмад ибн Салма, Абу Бакр ибн Абуд Дунё, Ҳусайн ибн Муҳаммад ал-Қаббоний, Саҳл ибн Шадивайҳ ал-Бухорий ва бошқа шогирдларга устозлик қилганлар.\nАгар Имом Бухорий масжидда ҳадис айтиб, дарс берадиган бўлсалар, масжид тўлиб-тошар, одамлар сони 10 минг, баъзан 20 мингдан ошиб кетар эди. Ҳар замонда бўлгани каби маломатчилар, ҳасадгўйлар, ғийбатчилар ўша вақтдаги Бухоро амири Холид ибн Аҳмаднинг ҳузурига келиб: «Бухорий халқни ўзига оғдириб олди, тезроқ бир чора кўрмасангиз, халқ сиздан юз ўгиради», деб айтишади. Холид бу ишда ўз яқинларига маслаҳат солади. Улар: «Бухорий жуда машҳур одам, унга ёмонлик қилинса, халқ қўзғолон кўтаради, яхшиси, уни халқдан ажратиб олиш керак», деб маслаҳат берадилар. Холид Имом Бухорийга одам юбориб, саройга келиб, амир ва амалдорларнинг фарзандларига дарс беришни таклиф этади. Бухорий бундан бош тортадилар. Холид яна элчи юбориб, китоблари билан тезда Амир ҳузурига келишини буюради. Бухорий эса: «Илмга келинади, илм ҳеч қачон бормайди», деб жавоб берадилар. Бу гапларга чидай олмаган амир Бухорийга бу ердан тезлик билан чиқиб кетишини буюради. Бухорий амирнинг зиёнига дуо қилиб, Самарқандга қараб йўл оладилар. Самарқанддан икки чақирим наридаги Хартанг қишлоғига келиб, қариндошлариникига тушадилар. Бу ерда уч кун турадилар. Ана шу куни тунги намозни ўқиб бўлгач: «Эй Роббим! Ер кенг бўлишига қарамай, менга тор бўлиб кетди. Мени ўз ҳузурингга чақиргин», деб дуо қиладилар.\nFолиб ибн Жаброил айтадилар: «Самарқанд аҳли Бухорийнинг ҳузурларига келиб, ана шу ерда яшашларини илтимос қилишди. Бухорий бунга рози бўлиб, сафарга отландилар. Энди отлари томон тўрт-беш қадам босганларида бирдан ҳолдан тойиб, йиқиладиган даражага келиб қолдилар. Имомни уйга олиб киришди ва у киши кўп ўтмай, вафот этдилар. Эртасига жанозалари ўқилиб, қабрга қўйилдилар. Қабрларидан бир қанча кун хушбўй мушк ҳиди таралиб турди. Имом Бухорийнинг вафотлари ҳақидаги хабар ўша пайтдаги халифа Ибн Тоҳирга етиб борди. Халифа амир Холид ибн Аҳмаднинг юзига қора суртиб, уни эшакка тескари ўтказиб, сазойи қилишга, сўнг чўлга қўйиб юборишга амр қилди. Чўлда уни йиртқич ҳайвонлар еб кетди. Аллоҳ таоло жоҳил амирни шу дунёнинг ўзидаёқ жазолаб қўяқолди».\nАбдулвоҳид ибн Одам ат-Тавовисий айтадилар: «Бир куни Расулуллоҳни тушимда кўрдим. У киши билан бир жамоа асҳоблари ҳам бор эди. Расулуллоҳ гўё кимнидир кутаётгандек, бир тарафга қараб турар эдилар. У кишига салом бердим: «Кимни кутиб турибсиз, эй Расулуллоҳ?» десам, Расулуллоҳ соллаллоҳу алайҳи васаллам: «Муҳаммад ибн Исмоил ал-Бухорийни», деб жавоб бердилар. Мен икки-уч кундан кейин Бухорийнинг вафот этганларини эшитиб қолдим. Сўраб-суриштирсам, Расулуллоҳни туш кўрган куним вафот этган эканлар».\nИмом Бухорий ҳижратнинг 256 йили, Шаввол ойининг бошларида Фитр ҳайити кечасида вафот этдилар. Бу зот 13 кун кам 62 йил умр кечирдилар.\nваллоҳу аълам 6492\nинна лиллаҳи ва инна илайҳи рожиъун 4606


By Муҳаммад Ҳабибуллоҳ on 12/16/2015 АҚИДА ДИНЛАР ВА ОҚИМЛАР ДУРУЗЛАР\nБу тоифанинг эътиқодларини баён қилишдан олдин, келинг улар билан қисқача танишиб олайлик.\nДуруз сўзининг луғавий маъноси\nДуруз сўзи араб тилида никоҳсиз туғилган, отаси ким экани номаълум болалар дегани. Шунингдек, дуруз сўзи пасткаш ва разил маъноларини ҳам ифода этади.\nДурузлар ўзларини бу исм билан аташни ёқтирмасликлари табиий. Чунки дуруз сўзи одамлар назарида ёмон маънони ифодалайди.\nДуруз сўзининг истилоҳий маъноси\nДурузлар ботинийларнинг ашаддий тоифаларидан ҳисобланадиган, Ҳоким Биамриллаҳни худо деб эътиқод қиладиган, аслида исмоилийлар тоифасидан ажралиб чиққан, бузуқ эътиқодли бир тоифадир. Улар асосий эътиқодий масалаларда исмоилийлар билан ҳамфикрдир. Улар мажусий зиндиқ Муҳаммад ибн Исмоил Наштакин Даразийга эргашганлари учун дурузлар номини олишган. Юқорида айтиб ўтганимиздек, улар бу исмни ёқтиришмаса-да, диний фирқа ва оқимларни ўрганувчи уламолар ўртасида ушбу ном билан машҳур бўлишган.\nДурузларнинг асл насаблари кимларга бориб тақалиши ҳақида турли хил фикрлар бор. Бу фикрларнинг энг тўғрироғи, улар араб қабилаларидан ҳисобланишади. Дурузларнинг ўзлари ҳам, аслида араб сулоласидан эканларини таъкидлашади.\n Ҳижрий 411, милодий 1020 йилда вафот этган.\n “Ботинийларнинг ислом оламидаги ҳаракатлари” китоби, 199-бетга мурожаат қилинг.\nAvvalgi maqolaАллоҳнинг исм ва сифатлари: Мўҳаймин исмининг маъноси\nKeyingi maqola Иккинчи ҳадис: (3) исломнинг биринчи рукни


Қорақалпоғистонлик устоз бир кунда қўшалоқ медаль тақди - Халқ сўзи\n17:49 01 Октябр 2021 Жамият\nФото: Айша Каримова / Халқ сўзи\nОдатдагидек эрталаб мактабга боришга тараддуд кўраётган эдим. Телефоним жиринглади. Туман халқ таълими бўлимидан экан. Тезда Нукус шаҳрига етиб боришимни айтишди...\nКейин билсам, Президентимизнинг “Ўқитувчи ва мураббийлар куни муносабати билан таълим-тарбия тизимида алоҳида ўрнак кўрсатган ходимлардан бир гуруҳини мукофотлаш тўғрисида”ги Фармонида келтирилган рўйхатда мен ҳам бор эканман.\nНукус шаҳри билан туманимиз ораси 150 километр. Машинада кетаётиб расмий сайтлардан Президентимиз Фармони билан танишдим. «Шуҳрат» медали билан тақдирланганлар орасида туманимиз номи, мактабимиз рақами ва қадрдон синфимгача маълумотлар келтирилгани мени чексиз қувонтирди.\nҚоратоғ ораларидан ўтувчи равон йўллардан борарканмиз, ижтимоий тармоқлар орқали яқинларим ва касбдошларимиздан тинимсиз табриклар келарди. Ҳаёт фақат шодликлардан иборат эмас. Ўтган йили оиламизда рўй берган бахтсизликдан сўнг кўнглим чўкиб, умидсиз қолган кезларимда ҳам ана шу қадрдонлар таскинига суянган эдим.\nАлбатта, оила аъзоларим ва касбдошларим қўллаб-қувватлаши натижасида мен янада кучлироқ ишлашга ҳаракат қилдим. Юртимизда яратилган шароитлардан фойдаланиб, оила аъзоларимиз билан биргаликда қишлоғимизда хусусий боғча очиш ишларига киришдик. Мустақиллигимизнинг 30 йиллиги арафасида ўз хонадонимда оилавий уй-боғчасини очишга муваффақ бўлдик. Мактабдаги фаолиятимни ҳам янада жонлантириб, ёзги таътил даврида қўшимча тўгараклар ташкил қилдим.\nНукус шаҳрида ўтган тантанали тадбирда Қорақалпоғистон Республикаси Жўқорғи Кенгеси Раиси М. Камалов йиғилганларни 1 октябрь – Ўқитувчи ва мураббийлар куни билан қизғин муборакбод этди. Ва менга «Шуҳрат» медалини топширди.\nКамтарона меҳнатларим юксак баҳоланганидан, ўқитувчи бўлганимдан фахр туйғусига кўмилиб уйга қайтдим. Бунинг қарангки, қайтгач, яна бир шодиёна, қувончли хабар эшитдим. Байрам муносабати билан ташкил қилинган тантанали тадбирда “Ўзбекистон Республикаси халқ таълими аълочиси” кўкрак нишони билан тақдирландим.\nБайрам шодиёналаридан қайтар эканман, бундан 4-5 йил илгари айнан шундай куз кунларида пахта даласида чангга ботиб юрган кезларимизни эсладим. Энди у кунлар тарих бўлди.\nОқшом тушди. Туман марказий кўчаларидан уйим томон бораман. Бир кунда кўксимга тақилган қўшалоқ медаль таълим ва тарбияни уйғун олиб боришимга куч-ғайрат беради, ишончимни оширади. Кенг кўчаларни ёритиб турган чироқлар худди биз ўқитувчиларнинг келгуси фаолиятимизга нурли йўл кўрсатаётгандек туйилади менга.\nЎқитувчи ва мураббийлар обрўсини қайтаришдек улуғ ишнинг ташаббускори, бугунги таълим тизимидаги ислоҳотлар муаллифи бўлган давлатимиз раҳбарига байрам муносабати билан юксак мукофотга муносиб кўргани учун барча қорақалпоғистонлик ўқитувчилар номидан миннатдорлик билдираман.\nЭлликқалъа туманидаги 40-умумий ўрта таълим мактабининг бошланғич синф ўқитувчиси, «Шуҳрат» медали соҳибаси.


Effect.uz - Ангренда 25 млн кубометрлик жой ўпирилиб кетди\nСаудия Арабистон Ўзбекистон учун қанчалик хавфли?\nАнгренда 25 млн кубометрлик жой ўпирилиб кетди\nEffect.uzЯнгиликлар11 Июл, 2019 18:13\nБаҳор фаслида содир бўлган ёғингарчилик миқорининг ошиб кетиши оқибатида Ангрендаги кўмир конида тупроқ массасининг ўпирилиши кузатилди.\n8 июль куни соат 15:30 атрофида кўмир конининг шимолий қисмида 25 млн м3лик ҳудудда тупроқ кўчган. Бу ҳақида "Ўзбекстон Темир йўллари" матбуот хизмати хабар берди. Бунга сабаб апрель ойидаги ёғингарчиликларнинг меъёрдан анчагина ошиб кетгани бўлган. Бу ер ости сувларининг гидродинамик босими ортишига олиб келган.\nТупроқ кўчиши муҳандислик коммуникациялари, йўллар, темир йўллар ва Ангрен кўмир кони учун хавфли эмаслиги айтиб ўтилди.\nШавкат Мирзиёев Тошкент вилояти иқтисодиётини ривожлантириш бўйича вазифаларни белгилаб берди\nШавкат Мирзиёев: “Жиноятчилик жиловланса, халқ хотиржам, давлатдан рози бўлади”\nЧипта 5 минг сўм! Тошкент-Ангрен-Тошкент йўналишида электропоезд қатнашни …\nЎзбекистонда илк пулли йўл қайси ҳудудда қурилиши аниқ …\nПарламентда собиқ Президентга айблов қўйиш …\nЎзбекистонда АЭС қурилиши экологик хавф …\nЎзбекистонлик спортчи жаҳон чемпионатида 3 та олтин медалга эга бўлди\n6 киши ҳалок бўлди...\n20 Апр, 2019 231 0\nРасман! ОТМларга қабул квоталари тасдиқланди...\n17 Июн, 2019 332 0\nЕвропадаги аномал иссиқ ҳарорат кўпгина давлатларга таъсир кўрсатмоқда....\n26 Июл, 2019 44 0\nФарғонаЎзбекистон мусулмонлар идорасиУбайдуллоҳ АбдуллаевUNICEFСурияЎзбекистон


Британ турмаларида панжаралар ўрнига шиша ўрнатилади\n13.01.2019 12:00 0 168\nБритания қамоқхоналарида темир панжаралар ўрнига шиша ўрнатилади. «Махбуслар» ва «камералар» сўзлари ўрнига «одамлар» ва «хоналар» сўзлари қўлланади. Бу Англияда солиқлар орқали молиялаштирилувчи уч йиллик лойиҳа бўлиб, лойиҳанинг мақсади «қафас» образи билан боғлиқ тасаввурни йўқотиш ва «махбус» сўзини ишлатмасликдан иборат.\nБритан олимларининг фикрича, темир панжаралар қамоқдагилар рухиятига ва унинг соғломлашувига салбий таъсир кўрсатади.\nЭнди британ турмаларида темир панжаралар ўрнига икки қаватли шиша ўрнатилади. Улар турмадан кўра кўпроқ рухий реабилитация амалга оширилувчи тиббий масканга ўхшай бошлайди. Шунингдек, қамоқхоналарда турли ранглар ҳам пайдо бўлади.\nБритания турма панжара


Юртдошлари алдаган муҳожир аёл Мирзиёевдан уй сўради - BBC News O'zbek\nНаманганлик меҳнат муҳожир\nНаманганлик Сайёра (исми ўзгартирилган) турмуш ўртоғи билан ажрашгач, 2 фарзанди билан кўчада қолганини айтади. У ноиложликдан фарзандларини собиқ эрига бериб, уй олиш мақсадида 2016 йилда Москвага ишлашга келган. Аммо табиатан соддалиги туфайли ўз юртдошлари томонидан алданиб келаётганини билдирди.\nСайёранинг ҳикоясини томоша қилиш учун линкни босинг\n"Уйсизликдан кўчада қолиб эълон ёзгандим, одамлар телефон қилиб ёрдам берамиз деб машина ҳам жўнатишди. Борсам, мендан ўз нафслари йўлида фойдаланишди", - дейди Сайёра.\nСайёра ишга рухсат берувчи қонуний хужжати йўқлиги боис, доимий ишларга жойлаша олмаган.\nЎзининг айтишича, уни юртдошлари икки бора алдашган. Яъни иш ваъда қилиб, пулини олдиндан олишган. Аммо Сайёрани ишга қабул қилишмаган, ўртакашлар эса пулни қайтаришдан бош тортган. Натижада муҳожир аёл пулсиз қолган.\n"Кунига 200 рубль (3,37 доллар) тўлаб ижарада турибман. Кунлик ишлар чиқиб қолса қилаяпман, бўлмаса егани ноним ҳам йўқ", - дейди у.\nРоссияга келиб қийин вазиятга тушиб қолган наманганлик меҳнат муҳожири Президент Мирзиёевдан ёрдам кутаётганини билдирди.\n"Шавкат Мирзиёев, сиздан илтимос, менга уй-жойдан ёрдам қилинг. Бориб юртимда ишлай, қўлимдан савдогарчилик келади. Жуда кўпчиликка ёрдам қилаяпсиз, қийналиб кетдим", - дейди меҳнат муҳожири.


16 Мар 2019 3209\n(Давоми, 4- қисм)\nТоморқани гуллатадиган, мўл-кўл ҳосил олишга ёрдам берадиган аппаратни ясашга роса ўн беш кун вақтим кетди. Улардан қутулдим, мени энди тинч қўйишса керак, деб чучварани хом санаганим тўғри чиқди. Туғишганларим биттадан касалманд, ориқ қўй етаклаб келишди, албатта. Бўлмасам-чи? Томорқани гуллатадиган шундоқ аппарат деярли сув текинга тушиб тургандан кейин! Аммо барибир бир бор у ёқ-бу ёққа кўчирадигани ва мол семиртирадиган аппаратини ҳам сўрашди. Артистлик ҳам қилиб кўришди. Бўш келиб бўпман! Тўра амаким билан Улбуви чеча менга касалманд қўйини пулламоқчи бўлишди, ҳатто. Нимаям дердим, уларга теккан касал бу! Тузатиб бўлмайдиям!..\n— Ё аппарат, ё ҳеч нима! — шартта гапни кесдим.\nКейин биттадан аппарат ва уни қандай ишлатиш лозимлиги ёзилган қўлланмадан олиб кетишди...\nМен эса ҳар ҳафта бозорга йилтиллаб семирган иккита буқа ва уч-тўртта қўчқор олиб чиқишни йўлга қўйдим. Жуда мароқли юмуш экан, қўлга жарақ-жарақ пул тушади, денг. Хотиним эса секин-аста томорқадан чиққан ҳосилни бозорга олиб чиқа бошлади.\nШу ўтган уч ой ичида қўшнимизнинг мен мол семиртирадиган оғилхона ортига буқачаларини боғлаётганини кўриб қолдим. «Менинг буқачаларим ҳам семирсин», деб ўйлаган-да! Қойил! Бу кўпроқ кулгимни қистади. Оғилимизнинг орқа томони қўшниники, шу боис унга бирон нима деб бўлмайди. Ер уники бўлгандан кейин истаган ерга боғлайверади-да, молини! Аммо бу «оқилона тадбири» умуман иш бермаслигини ўзиям билмайди!..\nТўра амакимнинг қилиғидан ичакларим узилиб кетай деди. Нима қилибди, денг? «Картошка-сабзини катта қиладиган нарса менгаям ёрдам берса керак!» деб аппаратни уч-тўрт марта ўзига қаратиб ишлатиб кўрибди. Улбуви чечадан гавдалироқ бўламан, деган-да! Уларга зинҳор бундай қилмасликни қайта-қайта тайинлагандим-а! Натижада уч-тўрт кун лоҳас бўлиб, ланжланиб, овқат ҳам ея олмай қолибди. Ҳалиям бу осон қутулгани! Агар ўзида кўпроқ синаб кўрганида оёқ-қўли ишламай қолиши ҳам ҳеч гап эмасди. Ёки бирорта мутация жараёни бошланиб кетармиди организмида? Шундаям мени айбдор қилганига ўлайми? Бунча тажриба қилиб кўришни яхши кўришмаса булар?!\nЯхшиям, ўша аппаратларни ясаб берганим. Туғишганларим ўз томорқалари-ю, бозордан бери келмай қолишди. Ўзлари билан ўзлари овора. Ишдан боши чиқмагани маъқул, бекорчиликдан одамнинг калласига ҳар хил ғаламисликлар келаверади-да, бўлмасам. Ким билсин, шундай қилмасам, уйга уни-буни баҳона қилиб келавериб, безор қилиб юборишармиди...\nБир куни кечқурун опам билан поччам уйга келишди. Қизини унаштиришганди, шунга нимадир сўрашга келгани аниқ. Адашмабман, каминанинг зиммасига битта саккиз юз кило тош босадиган буқа семиртириб бериш «солиғи» тушганмиш. Ўҳў, иштаҳалари зўр-ку?! «Солиқ»миш! Бу гап қаёқдан чиқди, ҳайронман! Бир оғиз ҳам сўрамай, менга ўзларича «солиқ» солгани жаҳлимни чиқарди... Кейин бирдан эсимга тушиб қолди: ўтган ҳафта катта ўғлим бозорда ул-бул харид қилиб пули тугаб қолибди. Йўлкирага опамдан қарзга озроқ пул сўрабди. Опам: «Войй, тушумни «касса» қилиб, поччангдан берворувдим-а, энди нима қилсам экан-а?! Сал эртароқ келсанг бўлмасмиди?» дебди. Бергиси келмагани аниқ. Аксига олиб, камина билан ойиси ҳам бозордан эртароқ қайтгандик. Ўғлим, менга тортган — бировга умуман ялинмайди. Шартта бурилибди-ю, жўнаворибди. Шунчалик хафа бўлибдики... Кейин менга қўнғироқ қилди. Портация аппарати ёрдамида уйга бир зумда олиб келдим.\nМенгаям роса алам қилди. «Шу қилганига энди оила аъзоларимнинг ҳар бирига биттадан портация аппарати ясаб берганим бўлсин, ҳе қурумсоқ, қаттиқ бўлмай кетишсин бу туғишганлар!» деб ўйладим.\nМана, ўша қизғанчиқлардан иккови безларча «буқа семиртириб берсанг...» деб уйимга келиб ўтирибди. Аммо мен унақа эмасман, ўзимни босишим керак. Уларнинг қилган хатосини мен ҳам такрорлашни истамайман.\n— Бўпти, бош устига! — дедим мен.\nХотиним билан катта ўғлим бир сапчиб тушишди, қовоқлари уюлди.\n— Саккиз юз килолик ҳўкизми, бўпти, гап йўқ-да! Биласиз, биз ҳам катта ўғлимизни келаси баҳорда уйли қиламиз, деб ният қилиб турибмиз. Сизлар ҳам саккиз юз килолик ҳўкиз қайтарсангиз бўлди, камина бугуноқ ишга киришганим бўлсин.\n— Ий? Тенглашжон, бизда мол семиртирадиган аппарат йўқ-ку?! Ўзимиз истасак ҳам баҳоргача унақа мол семиртириб беролмаймиз! — деди поччам. Опам унга шундай ўқрайдики... сезмай бўларканми?\n— Унда саккиз юз кило тош босадиган ҳўкиз сотиб олиб берасизлар! Тушунишимча, «солиқ»қа «солиқ» билан жавоб қайтарилади. Почча, қарашингиздан тушундим, жавобингизни. Демак, «Йўқ!» деб қабул қилаверайми? — тилидан илинтирдим. Катта ўғлимнинг кўзлари чақнади, ойисига ўхшаб ишшайди. Хотиним тушунмади-ёв, бўш чойнакни кўтариб ошхона томон кетди. Унга сал кечроқ етиб боришини биласиз.\n— Сен ўзингга семиртириб олаверасан, ана, аппаратинг бор-ку?! Ясаб бермаганингдан кейин бизда унақа нарсалар қаердан бўлсин?! Ўша матоҳинг шунчалик тилладанми? Биздан ҳам қадрлими? — деди аччиқланиб опам. — Эрта-индин сенинг ҳам тўй қилишинг бор, биз ҳам қараб турмаймиз, қўлдан келганча қарашамиз. Ё поччанг билан туриб, кетаверайликми?\nЭ-э, аччиқланса, ўзига! Артистлик қиляпти. Кошки опамни билмасам... Бироқ бу номери менга ўтмайди. Туғишанларимнинг мастонликлари-ю, айёрликларига менда аллақачон «иммунитет» пайдо бўлган. Бўлмаса, наҳангдай еб-ютиб юборишлари аниқ!\n— Опа, ҳайдамайману аммо ихтиёрингиз. Сизларни ўйлаётганимни нега тушунмайсиз, ахир?! Мундоқ ўйлаб кўринг-да, ўзингиз ҳам. Саккиз юз килолик ҳўкиз бозорда ўн тўрт-ўн беш миллион туради. Эртага мен тўй қилсам, ўн беш миллион қайтара оласизми? Гап ана шунда. Шахсан мен бунга ишонмайман. Бозорчисиз, пул ҳисоб-китобни яхши кўришини мендан ҳам яхши биласиз, шундайми? Кейин озгина йўлкирага пулни қизғанган одамга ишониб бўларканми? — чақиб олдим.\nТилим заҳарлигини ўзим ҳам биламан. Айниқса, туғишганларим буни менга бот-бот эслатиб туришади. Дарров гапирган одамнинг юзига чанг солармишман. Гапларим қалампирдан ҳам аччиқ эмиш! Нима қилай, борим шу, бу одат жон билан чиқса керак! Икковиям қизариб кетди...\nАммо икковининг ҳам фавқулодда «иродали»ли экани мени лол қолдираётганди. Мақсадга эришиш йўлида ҳеч нимадан тап тортишмайди-я! Исталган зарбани кўтаришга тайёр-а?! Қойил! Мана, мақсадга интилиш ва унга эришишни кимдан ўрганиш керак? Бунақа устозларни йиллаб қидириб тополмайсиз. Аслида улар ёнгинамизда, шундоққина биқинимизда юришаркан! Хуллас, узоқ олиб борилган «дўстона музокара»лардан сўнг камина: «Бўпти, 120 килолик қўчқор қўшаман!» деб аранг қутулдим. Қарасам, иши битмагунча кетадиган эмас икковиям. Бу ёқда эса бедани ўриб олиш, сабзи экиш керак...\nШунгаям кўнгиллари тўлмай кетишди.\nҲе, кўнгилларигаям ўт тушсин! Биламан, эртага мен тўй қилсам, 120 килограммлик қўчқорниям қайтара олмасликларини. Ўзим аслида «Мен фалончига бир яхшилик қилувдим, шуни қачон қайтараркин-а?!» деб кутиб юрадиганлар хилидан эмасман. Аммо улар ҳам ғирт текинга, белини оғритмай, истаган нарсасига эга бўлиш нотўғри эканини тушуниши керак-ку?! Кимдир буни уларга айтиб турмаса, қаердан ҳам англашарди.\nМеҳмонлар кетишди. Ўғлим билан хотиним хурсанд бўлишни ҳам, хафа бўлишни ҳам билмай, иккиланиб қолишган. Хурсанд бўлайлик дейишса, 120 килолик қўчқорга тушиб турибман, хафа бўлайлик дейишса, йўлкира бермагани учун боплаб уларнинг таъзирини берганман.\n— Э, тўмтайма-е, икковинг ҳам! Баъзан тинч қўйишлари учун ҳам нимадир бериш керак бўларкан. Битта қўчқор менга чўт эмас, албатта. Нари борса, ўн кунлик иш. Буни ўйламанглар ҳам! Бўпти, бир режа ўйлаганман, қани яқинроқ ўтиринглар! — бу гапимдан икковиям жонланди. — Ойиси, энди турли шаҳарлардаги катта бозорларга қатнайсан. Икки ўғлинг ва мен сенга сабзавот ва полиз экинларини етказиб бериб турамиз, бўладими? Бедани ўриб, боғлаб, бир чеккага босиб қўяверамиз, қишда емишнинг ортиқчасини сотамиз, ана сизларга йўқ жойдан даромад.\n— Турли шаҳарлардаги катта бозорларга? Майлику-я, лекин қандай қилиб...— сўради хотин тушуна олмай.\n— Ойи, дадам сизга портация аппарати ясаб бермоқчига ўхшайди, тушунмаяпсизми? — гапини бўлди катта ўғлим.\n— Ҳа-а!.. Яхши бўларди.\n— Нафақат сенга балки икки ўғлингга ҳам ясаб бераман, биттадан. Ўғлим, сен уканг билан эртаданоқ картошка кавлашни бошлайсизлар. Ойинг, катта шаҳарларнинг бозорларида сотаверади. Кунлик тушган даромад тўртга бўлинади.\n— Тўртга? — баравар сўрашди. Бу орада кичик ўғлим ҳам келиб ўтирди.\n— Ҳа, тўртга. Уч қисмини уччовинг теппа-тенг бўлиб оласизлар. Бир қисми эса уруғликка, қалай, бўладими? Менга шарт эмас. Фақат меҳнатдан қочмасанглар бўлди. Агар мен айтган тартибда ишласанглар, бир йилда уччовинг ҳам биттадан машинали бўлиб турибсизлар-да!\nО, уларнинг кўзларидаги бахтиёрликни кўрсангиз эди. Ана шу бахтиёрликни кўриш учун ҳамма нарсангни бериб юборсанг арзийди!.. Тўғри, маликаи дилозоримизга мошина-пошина керакмас, ҳайдолмайдиям. Шунчаки олдинги ўриндиқда ғўдайиб ўтириб кетишни яхши кўради. Буни ўзимча тасаввур қилиб кулиб юбордим...


Ҳалокатли касаллик билан хасталанган ҳақиқий Рапунцель\nБу қизалоқ “Рапунцель” мултфильми қаҳрамони каби олтиндек сап-сариқ ва узун сочларга эга. 6 ёшли Софи Филдхаус сочларини ерга теккунча ўстирмоқчи. Бу ҳақда The Daily Mail нашри хабар бермоқда.\nБатафсил... Янги шарх қўшиш Ҳиндистонда икки бошли чақалоқ дунёга келди\nИкки бошли боланинг дунёга келиши унинг ота-онасига бахт олиб келмади. Бу ҳақда The Daily Mail нашри хабар бермоқда. Батафсил... Янги шарх қўшиш Ота-оналарнинг креатив кашфиётлари (ФОТО)\nОта-она бўлиш жуда ҳам масъулиятли вазифа. Кўпгина ота-оналар ишдан сўнг чарчаб, фарзандларига қараш учун кучлари етмайди. Батафсил... Янги шарх қўшиш Хитойлик ота ногирон фарзанди учун барчасига тайёр(ФОТО)\nЙу Хуканг исмли хитойлик ота катта эътибор ва ҳурматга муносиб. У ҳар куни ногирон ўғлини белида 7 км узоқликдаги мактабга обориб-олиб келади.Батафсил... Янги шарх қўшиш Ҳомиладор аёл машаққатли югуриш марафонида қатнашди\nҲомиладорлик спорт билан шуғулланишга тўсиқ эмаслиги яна бир бор исботланди. Батафсил... Янги шарх қўшиш Шимол ёғдуси пайтида осмонда аждаҳо бошининг тасвири вужудга келди(ФОТО)\nШимол ёғдусининг ранглари, шакллари сайёрамизнинг энг ғаройиб табиат ҳодисаларидан бири ҳисобланади.Батафсил... Янги шарх қўшиш Хитойлик фермер ўз Lamborghini’сини яратди\nБарча хитойлик фермерлар ҳам ўз Lamborghini автомобилларига эга эканликлари билан мақтана олмайдилар. Батафсил... Янги шарх қўшиш Америкалик аёл қонсиз қизалоқни дунёга келтирди\nКалифорния штатида истиқомат қилувчи аёл қонсиз қизалоқни дунёга келтирди.Батафсил... Янги шарх қўшиш Дунёга машҳур компаниялар ўз фаолиятларини қандай бошлашган? Мегабрендларнинг тарихи, илк бор нима ишлаб чиқарганликларини ўрганиш одамларга илҳом бағишлайди ва кимларгадир бу мароқли машғулотдир.\nБатафсил... Янги шарх қўшиш Швециядаги машиналар қабристони\nШвециянинг жанубий қисмидаги Бастнас номли масканда ғалати бир қабристон мавжуд.\nМексикалик "Робинзон" 13 ой океандаги ҳаётдан сўнг тирик қолди\nАмерикалик ўқувчининг чўнтагида Iphone 5c ёниб кетди\n20 йилдан сўнг ҳар икки оиладан биттаси интернет орқали қурилади\nҚатар семизликдан қутилиш йўлини топди


Тил офатлари ҳақида « Ўзбекистон Халқ Ҳаракати\nТил офатлари ҳақида\n22 August 2014 - 15:36\nТил офатлари кўп ва хилма-хилдир. Уларнинг қалбда лаззати ва табиатда боислари мавжуд. Уларнинг хатаридан фақат сукут этишлик билан нажот топилади. Биз аввало сукут этишликнинг фазилати ҳақида зикр этамиз, сўнг муфассал суратда тил офатлари тўғрисидаги сўзни келтирамиз, иншааллоҳу роббул оламин!\nБилинг! Чиндан ҳам сукут сақлаш инсон ҳимматини жам қилиб, фикрни фориғ этади.\nҲадиси шарифда Пайғамбар алайҳиссалом айтадилар: “Кимки менга соқол ва мўйлаб ўртаси (оғзи) ва икки оёғи ораси (фарж-нафси) кафолатини берса, мен унга жаннат кафолатини бераман”. Имом Бухорий ривояти.\nЯна бошқа бир ҳадиси шарифда воридким: “Банданинг қалби пок бўлмагунича иймони тўғри бўлмайди, тили ростгўй бўлмагунича қалби мустақим бўлмайди”. Ибн Абу Дунё “Сомт” китобида ривоят этган. Имом Бухорий бу ҳадисда гап-қораш бор, деб айтганлар.\nМуоз ривоят этган ҳадиснинг охирида шу сўзлар мавжуд: “Бу тилингни тий”. Мен дедим: “Эй Расулуллоҳ! Биз сўзлаган нарсаларимизга ҳам жавоб берамизми?” Расулуллоҳ айтдилар: “Онанг сени йўқотиб қўйсин! Эй Муоз, одамларни юзлари билан ёки бурунлари билан оташи дўзахга уларнинг тиллари қилган ғийбат-бўҳтон гаплари йиқитади”. Имом Термизий бу ҳадисни саҳиҳ, деб айтганлар. Ибн Можа ва Молик ҳам ривоят этишган.\nЯна бир бошқа ҳадисда ворид бўлганки: “Кимки тилини тийса (сақласа), Аллоҳ унинг авратини сатр этади (беркитади)”. Ибн Абу Дунё ривоят этган, ҳадис илми олими Ироқий бу чиройли ҳадис, деб айтган.\nИбн Масъуд айтдилар: “Тилимдан бошқа узоқ вақт ҳибс этишга лойиқ ҳеч нарса йўқ”.\nАбу Дардо айтдилар: “Оғзингга қараганда қулоғингга инсоф эт. Дарҳақиқат, гапиришингдан кўра кўпроқ эшитишинг учун сенга икки қулоқ ва бир оғиз ато этилган”.\nМухаллад ибн Ҳусайн дедилар: “Мен эллик йилдан буён узр талаб этиладиган бирон-бир калима демадим”.\nМанба: «ХИДОЯТ ИЗЛАБ»( Холис Аллох йўлида ) гуруҳи


Аллоҳнинг гўзал исмлари. Ал-Қуддус | ukkosha.shosh.uz\nБош саҳифа » Aллоҳнинг гўзал исмлари » Аллоҳнинг гўзал исмлари. Ал-Қуддус\nУшбу исм Қуръони каримда икки ўринда – Ҳашр сурасининг 23-ояти ҳамда Жумъа сурасининг 1-оятида келган.\n“Расулуллоҳ соллаллоҳу алайҳи васаллам рукуъ ва саждаларида “Суббууҳун, Қуддуусур Роббул малааикати вар-рууҳ” (У Покдир, Куддусдир, фаришталар ва Руҳнинг яъни Жаброилнинг Роббидир) дер эдилар”.\nДемак, “Ал-Қуддус” сифати аввало мутлақ пок деган маънони англатар экан.\nБаъзи ўринларда жаннат ҳам муқаддас жой деб аталади, чунки жаннат бу дунёга хос бўлган айблардан холидир, покдир, у ерда такаббурлик, кўз ожизлиги, қарилик, бел эгилиши, ота-онага оқ бўлиш, ёмон хотин, етишмовчилик ва касаллик деган нарсалар бўлмайди.\nБир киши қандайдир маросим ёки йиғинга чақирилса, у ўзининг энг покиза, чиройли кийимларини кийиб, хушбўйликлар суртиб, ташқи кўринишини, ҳатти-ҳаракатини тартибга солади. Худди шунингдек, инсон ҳам жаннатда Аллоҳнинг ҳузурига бориш, У Зотнинг жамолини кўришга лойиқ бўлиш учун ўзини поклаб, тайёргарлик кўриши ҳаётдаги энг муҳим ишлардандир.\nАллоҳ таоло покдир, бинобарин, фақат ва фақат пок ва тоза нарсани қабул қилади. Инсон уйига меҳмон таклиф қилса, ҳаммаёқни супуриб-сидириб, ҳовли-жойини тартибга келтиради, чунки келадиган меҳмонга ўзини ҳам, уй-жойини ҳам чиройли кўрсатишга ҳаракат қилади. Аммо бу инсоннинг кўзига кўринадиган зоҳирий гўзалликдир, ботиний гўзаллик эса инсоннинг қалбида бўлади ва уни фақат Роббимизгина кўра олади. Бир ҳадиси қудсийда: “Бандам бандаларнинг назари тушадиган жойни йиллаб тоза тутди, аммо Менинг назарим тушадиган жойни (қалбни) бир соат ҳам тозалаб қўймади”, дейилган. Демак, Қиёмат куни пайғамбарлар, сиддиқлар, шаҳидлар ва солиҳлар билан бирга бўлишни истасак, энг муҳим ишимиз нафсни гуноҳ ва маъсиятлардан тоза тутишдир.\nАллоҳ таоло Қуръони каримда Жаброил алайҳиссаломни “руҳул қудус” деб номлаган, чунки бу буюк фаришта илоҳий ваҳийни – ояти карималарни пайғамбарларга етказишда ҳар қандай айбу камчиликлардан, нуқсонлардан холи бўлган, унутиш, ўзгартириш, ўрнини алмаштириш, қўшимча қилиш, ўчириб юбориш, муболаға қилиш каби ишлардан пок бўлган.\nАл-Қуддус сифатининг маъноси Аллоҳни инсоний сифатларнинг барчасидан поклашдир. Гоҳида инсон Аллоҳни ота каби меҳрибон ёки қози каби адолатли деб тасаввур қилади. Аммо Аллоҳнинг Зоти бу каби ўхшатишлардан йироқдир. Инсон ўзига етиб келган илм ва онг доирасида адолатни қозига, раҳмдилликни отага нисбат беради. Аммо Аллоҳ таолонинг сифатлари ҳар қандай инсоний сифатлардан мутлақо йироқдир. Шунинг учун баъзи уламолар “Фикрингга келган барча нарсада Аллоҳ унинг аксидир”, дейишган.\nМасалан, “мунтақим” (интиқом, қасос олувчи) деган сўз инсонга нисбатан ишлатилса, бу ижобий бўлмайди, мунтақим деб сифатланган одамнинг ўзи ҳам бундан мамнун бўлмайди. Аммо “ал-Мунтақим” Аллоҳнинг гўзал исмларидан бири бўлиб, золимларни зулмдан тўхтатиш учун интиқом олувчи деган маънони англатади. Золим, гуноҳкор бандадан интиқом олинса, мазлумларга тасалли бўлади, чунки зўравон одамни фақат ўлим тўхтатади.\nШунинг учун Аллоҳнинг Зоти ва сифатларини ҳақиқий маънода фақат Аллоҳнинг Ўзигина мукаммал танийди. Ҳатто пайғамбарларнинг ҳам Аллоҳни таниши мутлақ эмас, нисбийдир. Шунинг учун Аллоҳ таоло Қуръони каримда “Гуноҳларинг учун истиғфор айт”, деган (Муҳаммад сураси, 19 оят). Пайғамбаримиз соллаллоҳу алайҳи васаллам Аллоҳга ҳар юзланганларида янгича бир тушунчага эга бўлардилар, ҳатто аввалги тушунчаларидан уялиб кетардилар. Дарвоқе, такбир калимаси, яъни “Аллоҳу акбар” жумласининг кўплаб маъноларидан бири “Аллоҳ сен билганингдан кўра буюкроқдир”, демакдир.\nАл-Қуддус исми Аллоҳнинг зотига далолат қилади, шунинг учун у “исми зот”дир, қудусий сифатга далолат қилгани учун эса “исми сифат”дир, Аллоҳнинг феълига васф бўлгани учун “исми феъл” ҳамдир. Демак, ал-Қуддус исми ҳам зот, ҳам исми сифат, ҳам исми феълдир.\nҲадисда: “Аллоҳ бир умматни муқаддас қилмайди, агар заифнинг ҳаққини олиб бермаса”, дейилган (Имом Ҳоким ривояти).\nИккинчи ишора тавҳидга оиддир. Заифга ёрдам бериб, очларга овқат, кийимсизга либос улашсак ва мазлумга ёрдам берсак, Аллоҳ бизни ҳам ана шу амалимизнинг жинсида мукофотлайди, мукофотлаганда ҳам биздан кучли Зот мукофотлайди.\nСалмон Форсий айтадилар: “Ер ҳеч кимни муқаддас қилмайди. Инсонни қилган амали муқаддас қилади. Банда тўғри йўлда юрса, тоза ва покиза бўлса, ботини зоҳири каби бўлса, муқаддас бўлади. Аллоҳ муқаддас қилган соғлом қалб деганда Аллоҳ рози бўлмайдиган шаҳвоний нарсани истамайдиган қалб тушунилади. Бундай қалб бидъат аралашмаган суннатни маҳкам ушлайди, Аллоҳнинг ваҳийсига зид бўлган хабарни тасдиқламайди. Соғлом қалбли киши фақат Аллоҳнинг шариати билан ҳукм юритади ва Унинг Ўзигагина ибодат қилади. Ибодат ихтиёрий тоат бўлиб, қалбий муҳаббат билан қоришган бўлади, унинг асоси кучли ишонч бўлиб, инсонни абадий саодатга олиб боради.\nАл-Қуддус сифатли Зот ибодат қилувчи бандаларининг қалбини нопокликлардан тозалаб, муқаддас қилувчидир.\nАл-Қуддус сифатли Зот зоҳидларнинг қалбини дунё муҳаббатидан тўсиб, муқаддас қилувчидир.\nУсул олимлари бу маънонинг аксини айтадилар, яъни ким ҳавои нафсини Аллоҳ чизиб берган тўғри йўл билан қондирса, гуноҳкор бўлмайди. Масалан, шаҳвати аёлни тусаб, унга ҳалол никоҳ билан қовушса, Аллоҳ бу никоҳга баракот беради. Нафс мол-дунёни тусаб қолганда уни ҳалол касб билан қўлга киритса, гуноҳкор бўлмайди. Демак, ким Аллоҳнинг ал-Қуддус исмини таниса, унинг маъносини англаса, нафсини ҳам, мол-мулкини ҳам ҳаромдан поклайди, тозалайди.\nБир олим зотни зиёрат қилдим. Ёшлари 96 да экан. Шифокорлар у кишини текшириб кўришса, айтарлик касаллик йўқ экан. У зот: “Аллоҳга қасамки, ҳаётимда бирор ҳаром иш қилганимни эслай олмайман”, дедилар.\nЯна бир олим бор эдилар, кексайиб қолган бўлсалар ҳам, қоматлари тик, кўзлари ўткир эди, қулоқлари ҳам яхши эшитар эди. Бунинг сабабини сўрашганда у зот: “Болам! Биз ёшликда тана аъзоларимизни (гуноҳдан) муҳофаза қилган эдик, шунинг учун Аллоҳ қариганимизда ҳам уларни муҳофаза қилиб берди”, дедилар.\nКим тақво асосида ҳаёт кечирса, ҳаёти мазмунли кечади, буюк ҳаёт бўлади. Солиҳ амаллар юзга зиё, қалбга нур, ризққа баракот, баданга қувват бўлади, эл-юртнинг муҳаббатига сазовор қилади. Ёмонлик эса юзга хиралик, қалб ва қабрга зулмат, баданга толиқиш, ризққа танглик беради, эл-юртнинг нафратига учратади. Расулуллоҳ саллаллоҳу алайҳи васаллам: “Киши гоҳида гуноҳлари сабабли ризқидан маҳрум бўлади”, деганлар.\nАл-Қуддус исмининг моҳиятини англаб етган одам йўқотган нарсасига ғам қилмайди, Аллоҳни топганидан кейин бошқа нарсаларга эътибор бермайди.\nАл-Қуддус исмини билган одам куч-қувватли, бой одамга ўзини хор қилиб қўймайди, чунки мўмин кишининг шарафи тундаги ўқиган намози ва одамлардан беҳожатлиги билан бўлади.\nҲар бир мўмин-мусулмон нафсини поклаб, барча ҳаром нарсалардан ўзини муқаддас тутмоғи лозим. Зеро, “Ҳаром нарсалардан четланиш билан Аллоҳга тақво қил, тавба қилувчилардан бўласан. Шубҳали нарсаларга шўнғишдан парҳез қил, покдомон кишилардан бўласан. Ҳаёт учун зарурат миқдоридан ошиғини қўлга киритма, оғир ҳисоб китобдан нажот топасан”, дейилган. Катта бозорга кирсангиз, одамларнинг эҳтиёжи нақадар кўплигини кўрасиз. Расулуллоҳ соллаллоҳу алайҳи васаллам: “Ким эсон-омонликда, жисми офиятда тонг оттирса ва ҳузурида бир кунлик ризқи бўлса, унга бутун дунё бўйсундириб қўйилгандекдир”, деганлар (Имом Бухорий, Термизий ва Ибн Можа ривояти).\nАл-Қуддус исми олдидаги мажбуриятимиз нафсимизни турли разолатлардан холи қилиб, поклаб, мусаффо ҳолга келтиришдир.\nАввалги: Ҳайит намози қандай ўқилади?\nКейинги: Ҳаж сафарининг аҳкомлари, фарз, вожиб, суннат ва одоблари ҳақида махсус онлайн суҳбат


Душанбеда яна газ портлади\nТожикистон пойтахтининг Мушфиқий кўчасидаги 15-уйда рўй берган табиий газ портлаши оқибатида тўрт қаватли бинонинг икки қавати қулаб тушди. Натижада кўплаб одамлар вайрона тагида қолиб кетди.\nТожикистон Фавқуллода вазиятлар қўмитаси қутқарувчилари бир аёл ва балоғатга етмаган беш болани харобалар тагидан олиб чиққан. Маълум бўлишича, уларнинг барчаси оғир тан жароҳати олган.\nГувоҳлар вайроналар тагидан бир неча кишининг инграган ва ёрдам сўраган овозларини эшитганини айтмоқда.


Эркин иқтисодий зоналар такомиллаштирилади – Газета.uz\nЭркин иқтисодий зоналар фаолиятини мувофиқлаштириш ва бошқариш тизимини янада такомиллаштириш чора-тадбирлари тўғрисидаги президент фармони қабул қилинди.\nLotinchada 21 декабр 2018, 20:12 Иқтисодиёт\nПрезидент Шавкат Мирзиёев «Эркин иқтисодий зоналар фаолиятини мувофиқлаштириш ва бошқариш тизимини янада такомиллаштириш чора-тадбирлари тўғрисида"ги президент фармонни имзолади. Бу ҳақда Адлия вазирлигининг телеграмдаги «Ҳуқуқий ахборот» канали орқали хабар берилди.\nФармон билан эркин иқтисодий зоналар ҳудудида инвестиция лойиҳаларини жойлаштиришнинг шарти сифатида фаолият бошлаганидан кейин иккинчи молиявий йили якунларига кўра икки йил давомида йиллик ишлаб чиқарилган маҳсулотнинг 25 фоизидан кам бўлмаган, кейинги йилларда 50 фоиздан кам бўлмаган миқдорда экспорт қилиш белгиланди.\nМазкур шартлар бажарилмаган тақдирда, тадбиркорлик субъектининг эркин иқтисодий зонаси иштирокчиси мақоми ҳамда аввал тақдим этилган имтиёзлар бекор қилинади.\nЭркин иқтисодий зоналар ҳудудида инвестиция лойиҳасини амалга ошириш бўйича қарорлар президент ҳузуридаги Лойиҳа бошқарув миллий агентлигининг «Лойиҳалар ва импорт контрактларини комплекс экспертиза қилиш маркази"ДУКнинг ижобий хулосаси мавжуд бўлганда қабул қилинади.\nМарказ томонидан эркин иқтисодий зоналар ҳудудида лойиҳаларни жойлаштириш бўйича инвестиция буюртманомаларини кўраб чиқиш хулоса бериш жараёни билан бирга 30 календар кундан ошмаслиги лозим.\nЭркин иқтисодий зоналар қатнашчиларига берилган божхона имтиёзлари фақат эркин иқтисодий зоналар ҳудудида ишлаб чиқарилган маҳсулотларга нисбатан тадбиқ этилади.\n«Навоий» эркин иқтисодий зонаси фаолиятини энг яхши жаҳон тажрибасига асосланган ҳолда такомиллаштириш бўйича норматив-ҳуқуқий ҳужжатлар лойиҳалари ишлаб чиқилади.\nФармон билан эркин иқтисодий зоналар дирекцияларига ўз ҳудудларининг бош режалари ва архитектура-режалаштириш ишларини ишлаб чиқишда буюртмачи сифатида иштирок этиш ҳуқуқи берилди.\n2019 йилда эркин иқтисодий зоналарнинг автомобиль йўллари, сув таъминоти ва канализация тармоқларини қуриш ва таъмирлаш бўйича «Йўл харитаси» тасдиқланди.\nШунингдек, 2019 йил 1 апрелга қадар «Эркин иқтисодий зоналарни ривожлантириш концепцияси» лойиҳаси ишлаб чиқилади.\n2019 йил 1 мартга қадар «Махсус иқтисодий зоналар тўғрисида"ги Ўзбекистон Республикаси Қонуни лойиҳаси, 2019 йил 1 апрелга қадар «Эркин иқтисодий зоналарни ривожлантириш концепцияси» лойиҳаси ишлаб чиқилади.


Эсиз умр, чанг босган диплом… – HURRIYAT\nЭсиз умр, чанг босган диплом…\n3 hafta oldin Behzod 296\nРостан ҳам жуда шинаванда халқмизда. “Бир кўришган таниш, икки кўришган билиш” деб таниган-танимаган одам билан қадрдон бўлиб оламиз.\nГазетада навбатчи эдим. Тун ярмидан ошганда навбатчиликни топширдим. Уйгача киракаш машинада етиб олдим. Кўча бўйида ошхона бор, бироз тамадди қилиш фикри туғилди. Ошхонага кирдим. Худди кун бўйи бор-будини бериб ишлаган одамдек хорғинман. Бир аҳволда столга чўкдим. Шу пайт маҳалла деҳқон бозорига савдо-сотиқ учун келган сотувчиларнинг гурунги эшитилди.\nЮзи қуёш тафтидан қизариб, бўйнига майда қизил тошмалар тошган, соч-соқоли анча вақтдан буён олинмаган, ҳавонинг иссиқлигидан кўйлагининг тугмалари кўксидан пастроғигача очиқ, елкасига дурра ташлаган, қорин қўйган семиз бир киши менга бошдан-оёқ тикилиб, формамдаги ёзувларни ўқишга уринди. Уни кўриб мийиғида кулиб қўйганимни сезди шекилли, эгилган қаддини тиклаб, бир томоқ қириб олди-да: “қаерда ишлайсиз командир”, деб сўради. Талабаман, ҳарбий журналистикада ўқийман дегандим, қошини тепага кўтарганча, “э ҳа-а-а”, дея оғзини очиб ҳамуза тортди.\nОрадан ўтган қисқа сукунатдан сўнг яна гап бошлади:\n— Мен ҳам Самарқандда архитектурада ўқиганман.\n— Олий маълумотлимисиз?..\n— Ҳа, архитекторман. Бироз ишладим. Кейин маоши камлиги учун… Яқинда бир танишим Тошкентдаги қурилишга ишга таклиф қилди. Етти миллион ойлик берармиш деб. Елкасидаги дуррани олиб бир айлантирдию бошқа елкасига ташлади.\n— Яхши экан-ку, рози бўлавермадингизми?\n— Бозорда картошка сотиб, кунига 300-400 минг сўм топаман. Ўзимга хон, ўзимга бекман. Хоҳлаган вақтим ишлайман, хоҳлаган вақтим дам оламан. Ойликка яшаб бўладими? Етти миллион ҳам пулми?\nУнинг бу гапини эшитиб, оғзим очилиб қолди. Бугунги кунда бозордаги нарх-навони ҳисобга олсам, етти миллион сўмни бу картошкафуруш нима учун назарига илмаётганини тушунгандек бўлдим. Хуллас, бора-бора бу одамнинг қандай йўл билан бўлмасин пул топишнинг ҳаракатини қилиш кераклиги тўғрисидаги сўзларини тинглаб, юзига қарагим ҳам келмай қолди.\nШу пайт, инсон тафаккури билан бошқа мавжудодлардан фарқ қилади. Мана шу тафаккурни шакллантириш ўрнига фақат чўнтагимизни, қорнимизни ўйлайдиган бўлсак, бора-бора ҳайвонот дунёсидан фарқ қилмас даражага бориб қолмаймизми, деган ўй кечди миямда.\nБиламан, қишлоғимда шундай одамлар борки, мактабдан бошқа жойда ўқимаган бўлса-да, китобга ўч, кўриб ҳавас қиласиз. Манаман деган зиёлилардан ҳам кўпроқ китоб ўқиган. Улардан ноодатий фикрлар чиқади, ҳар бирини алоҳида мақола қилса арзийди. Бири оддий чўпон, бири сувоқчи.\nҲар гал водийга борганимда атайлаб: сизларга китоб ўқиш нима учун керак? Биров бир нимани биласанми, деб сўрамаса, дейман. “Мутолаа ҳамманинг ўз иши. Бунинг завқини китобга бепарво одамга уқтириб бўлмайди. Яратганнинг ўзи ўқи, деб буюриб қўйган бўлса… Қолаверса, одам эканимизни эслатиб турувчи китобларни қандай ўқимай бўлади?” — дейишади.\nДунёқарашлари кенг, билимлари етарли, аммо вақтида олийгоҳга кирмаганликларига афсусланишади. Эшитишимча, улар: фақат қориннинг ғамида юрмай, ўқинглар, озгина ҳаракат қилсанг олийгоҳга кирасан. Мен албатта фарзандларимни ўқитаман. Сизлар ҳам ўқинглар, деб ўтган-кетган болаларга маслаҳат қилишар экан.\nЮқоридагидек “ишбилармон”лар эса ўқиш истагида юрган иқтидорли ўғил-қизларини ҳам иштиёқини сўндириб, ўзларидек олиб-сотар бўлишга ўргатиши табиий.\nЧиндан ҳам ҳали бу каби ови юришмаган одамларга кўп учрасам керак. Юқоридагидек “ақлли” гапларини аввал ҳам эшитганим бор: бир новвойхонада журналистикани тамомлаб, новвойлик қилаётган акамизни учратиб қолгандим. У ўша пайт “ҳаёт сабоқлари”дан ўзича дарс берганди:\n— Сиз ҳам журналистикада ўқийсизми, укам? Бу касбда нон йўқ-ку, нима қиласиз вақтингизни зое кеткизиб? Қийналиб 4 йил ўқиб, газетада манави шогирдларим топадиган арзимаган маошга ишлайсизми? Ёки телевидениега жойлашиб, сизни умуман ёқтирмайдиган, менсимайдиган одамларнинг ортидан эргашиб, микрофонингизни оғзига тутганча шилқимлик қиласизми? Радиони-ку шафёрлардан бошқаси эшитмайди. Улар ҳам аслида йўлда ухлаб қолмаслик учунгина ёқиб қўйишади, холос. Маслаҳатим бу соҳада ўқиб умрингизни бесамар ўтказманг. Ўқишингизни тезроқ бошқа йўналишга кўчиринг. Бўлмаса менга ўхшаб қора ишчи бўласиз.\nАтрофимизда бунақанги одамларни кўриб: тийилмаган нафс одамни не кўйларга солиши мумкинлигига яна бир бор иқрор бўламан. Бу “қахрамон”ларга эса эссиз ўтган умру, чанг босиб ётган диплом дегим келади.\nPrevious Маънавий парҳез керак


Президент фармони туфайли ишсиз қолдим\nҚашқадарёлик тингловчимиз бозордаги дўконидан айрилгач, оиласи даромадсиз қолганини айтади.\n"Эркин микрофон" суҳбатдошларидан бири газ тақчилиги иссиқхонасида муаммоларни келтириб чиқарганидан гап очган бўлса, яна бир суҳбатдошимиз Интернетда назорат кучаяётганидан хавотир билдирди.\nЎзбекистонда иссиқхоналар ҳам газсиз қолди\nЯнгийўллик 38 яшар деҳқон Шавкат ака бу йил ўз иссиқхонасига газ бериш тўхтатилгани оқибатида, ҳосил хавф остида қолганини айтади.\n- Янгийўлданман. Исмим Шавкат. Иссиқхона билан шуғулланаман. Бу йил Ўзбекистондаги теплицаларнинг газини кесиб ташлаган. Тирикчилигимиз теплицадан эди. На ëқилғи бор ҳозир унга, на кўмир. Ҳозир жуда қийин бўлди. Билмайман бу йил тирикчилик қанақа бўларкан.\nОзодлик: Ўтган йил ҳам шунақамиди ëки фақат бу йил шунақа бўлдими?\n- Йўқ, ўтган йиллари берган эди. Бу йил кесиб ташлади. Бутун Ўзбекистон бўйича ҳамма теплицаларнинг газини кесиб ташлаган.\nОзодлик: Нимага бу йил бермаяпти?\n- Сабаби теплицаларнинг кўпи ўғирлайди газни. Ундан ташқари бизга 150 сўм бўлса, чет элга қимматроқ сотгани яхшимасми.\nОзодлик: Сизлар бераëтган газининг пулини тўлаб келганмисизлар?\n- Пулни олдиндан тўлаймиз. Ҳар ойда олдиндан тўланади.\nОзодлик: Пулини тўлаган бўлсангиз, нимага узади?\n- Шунақа, бу йил газ берилмаяпти. Ҳеч қандай газ берилмаяпти. Иссиқ сувда ишлайдиган теплицалар бор. Улар ишлаяпти. Статистика бўйича Тошкент вилоятининг ўзида 1000 гектар теплица бор экан. Шунинг арзимаган гектари иссиқ сувда ишларкан. Қолган ҳаммаси газда ишларкан. Энди шунча одам теплицасиз қолди.\nОзодлик: Бу йил ҳосил нима бўлади энди?\n- Кўпчилик “экмаймиз, кеч экамиз” деяпти. Мен энди ҳаракат қилиб ëтибман экишимиз керак деб. Энди баҳорга бориб нима бўларкан билмадим. Нархлар кўтарилиб кетса, чегарани ëпиб нархларни тушириб юборар, дейди янгийўллик Шавкат.\nҚаршидаги дўконимни бузишди, мен ишсиз қолдим\n42 яшар қашқадарёлик тадбиркор Баҳодир ака ҳаққини талаб қилиб бормаган жойи қолмаганини айтади.\n- Мен Қашқадарë вилоятидан Юсупов Баҳодирман. Бизларнинг бозордаги жойимизни сотиб қўйди. Ишсиз қолдирди. Бир йилдан бери ишсиз юрибмиз. 6 январда ëпган эди. Мана бир йил бўлди.\nОзодлик: Сиз нима иш қилардингиз?\n- Бизлар бозорда оилавий савдо қилардик янги бозорда. Дўконимиз бор эди. Дўконимизни президентимизнинг қарорлари билан бузишдида “ўрнига дўкон қуриб берамиз, 7 миллиондан пул тўлайсизлар” деди. Бизларнинг дўконимизни ўзларидан ўзлари бузиб ташладида бизларни беиш қолдирди. Бизларни на жой билан таъминлайди. Бизларни шунақа хор қилиб юрибди булар. Президентимиз бизларга шароит яратиб бериш учун тадбиркорлар йили деб ўтган йили эълон қилган эдилар. Ўтган йил бизларни тадбиркор сифатида кўрмасдан умуман бизларни хор қилиб ташлади.\nОзодлик: Дўконингизни нимага бузишган?\n- “Реконструкция бўлади, ўрнига дўкон қуриб берамиз” деб бузишган эди.\nОзодлик: Сизларга қуриб берамиз деганми?\n- Ҳа. Бизга шунақа деб бозор ходимлари айтган. Ғафур Пўлатов деган бозорком билан Шуҳрат Турсунов деган ҳокимимиз бор. Улар бизни умуман жой билан таъминламайди. Бизларга “бор, қўлингдан келган ишингни қил” дейди. Кабинетига борсак, чиқариб ҳайдайди.\nОзодлик: Муаммони суд орқали ҳал қилсангиз бўлмайдими?\n- Шундай гуруҳ тузилган бу ерда ҳозир. Ҳеч кимни тингламайди бу ерда ҳозир. Ҳеч ким сўрамайди. Биз республика бўйича ҳамма жойга мурожаат қилдик. Хор қилиб юрибди бизларни, дейди қашқадарëлик Баҳодир ака.\nЎзбекистонда Facebook тармоғига кириш қийинлашди\nБу ҳақда ўз исмни айтишни истамаган тошкентлик талаба гапирди.\n- Жанаўзенда бўлаëтган воқеалар ëки Россияда бўлиб ўтган воқеалар балки Ўзбекистонга ҳам қаттиқ таъсир кўрсатгандир. Мана шу сабабдан Ўзбекистонда facebook, мой мир, twitter каби тармоқларни ҳам ўз қўлига олмоқчи ва буни ëшларга ўз тазйиқ йўлини ўтказиш деб ўйлайман. Кўпинча faceboоkка кириш қийинлашаяпти.\nОзодлик: Қачондан бери қийинлашди?\n- Бир ой бўлиб қолди. Прокси сервердан сизларнинг сайтингларга кираяпман. Лекин шарҳ қолдиришнинг иложи бўлаëтгани йўқ. Ҳозирча прокси билан кириб бўлаяпти. Кўпгина интернет компаниялари чеклашга уринмоқда. Баъзи бир вилоятларда хизмат доирасини ëпиб қўйган. Узнет хизматларини ҳам давлат чегаралашга ўтмоқда. Мен исмим сир қолишини хоҳлардим. Ўзим талабаман. Кейин муаммо бўлишини хоҳламасдим. Чунки янги қонун бўйича бунақа маълумотлар бериш тақиқланган эканку, дейди ўз исмини айтишни истамаган талаба.\nДабдабали маъракаларни бас қилиш керак\nЎз исмини айтишни истамаган қашқадарёлик отахон сўнгги пайтларда дабдабали маъракалар кўпайиб бораётганини айтади.\n- Қашқадарëданман. Бир масала бўйича телефон қилаяпманда. Айтишгаям одам нима қилади. Бир одам вафот қилса, унга 50 килолаб ош пиширишади, еттиси дейди, қирқи дейди, йил оши дейди, бир хиллари 100 килолаб дамлашади. Ака шуни эфирга қўйиб, одамлардан сўраб бир нима қилиб шу нарсаларни йиғиштиришнинг иложи борми?\nОзодлик: Ўзингиз бу ҳақда нима демоқчи эдингиз?\n- Шунга мен қаршиман. Пули йўқ одамлар йиртилиб, қарзга ботиб қолади. Бизларнинг Қашқадарëда, Сурхондарëда шу удум бор. Иқтисодга озгина сизларнинг ëрдамларинг теккан бўладими демоқчи эдимда.\nОзодлик: Сўнгги пайтда кўпайдими шунақа ҳоплатлар?\n- Жуда кўп. Ким бизларда шунақа бўлса, албатта еттисига, қирқига, йилига 50-100 кило гуруч дамлайди. Республиканинг қайсидир ҳудудларидан бўлса керак тонна-тонна гуруч дамлайди. Илтимос сизлардан, шуни бир нима қилинглар. Одамлар бир кило гуруч дамлай олмаяпти. Тўқчиликдан келиб чиққан нарса бўлса керакда. Ëшлигимизда бундай нарсалар бўлмаганку, дейди қашқадарëлик суҳбатдош.


Cана : 05-10-2018 / Жиззах янгиликлари, ОАВ, Жиззах ҳақиқати / кўрилди: 88\nОхунбобоев номли сув истеъмолчилар уюшмасининг раиси Ҳамробой Исматов Ширинмурод Умиров бошлиқ "Ардашер-Сухроб” фермер хўжалиги деҳқонлари ҳудудда биринчилардан бўлиб давлатга пахта сотиш шартномавий режасини бажарганликларини айтиб, улар ҳақида газетага ёзишимизни маслаҳат берди.\nПешқадамлар билан танишиш мақсадида йўлга тушдик. Шамсий йилнинг еттинчи ойи — мезоннинг кириб келганига ҳали унча кўп вақт бўлгани йўқ. Ота-боболаримиз уни қут-барака, аҳиллик, тўкинлик, ҳосил ва меҳр-оқибат тантаналари ойи, деб ҳам ҳисоблашган.\nФермерни далада учратдик. У ишчилари билан ғўза қатор орасига дон экишни маслаҳатлашаётган экан. Фурсатдан фойдаланиб, илғор жамоани меҳнат ютуғи билан қутладик.\n—Жорий йилда 20 гектар ғалла, 6 гектар пахта майдонида деҳқончилик қилдик, —дейди Ширинмурод Умиров. — Ғалладан мўл ҳосил олдик. Режадаги 50 тоннаҳосилни 100 тоннага етказдик. Эвазига республикамизда ишлаб чиқарилган "Jentra” енгил машинасини имтиёзли нархда мукофотга беришди. Ҳосилдорлик гектарига 60 центнерни ташкил қилди. Пахтачиликдаги натижаларимиз ҳам қувонарли бўлди. Эл хирмонига 20 тоннадан зиёд пахта топширдик. Биринчи терим билан давлат буюртмасини ошириб бажардик.\nСуҳбатимиз қизиб кетди. Ширинмурод ака деҳқончиликнинг сир-синоатлари, фермер хўжалигининг ютуқлари ҳақида гапириб берди. Кенг пахта даласига боқдик. Ҳосили териб олинган ғўзаларда ғуж-ғуж кўсаклар очилай-очилай деб турибди.\n—Далада ҳали ҳосил чўғи мўл экан, — яна саволга тутамиз фермерни.\n—Ҳар гектар пахта майдонидан ўртача 33,5 центнердан ҳосил етиштирдик. Иккинчи терим билан яна режага қўшимча 3,5-4 тонна пахта териб олиш ниятидамиз. Хуллас, ҳосилдорликни 40 центнерга етказмоқчимиз.\nАҳил жамоада 10 нафар киши меҳнат қилади. Бугунги ютуқлар омили эса ишчиларга етарли шароит яратилиб, уларнинг моддий манфаатдорлигининг оширилганлигидадир. Бу йилги пахта йиғим-теримида теримчиларнинг моддий-манфаатдорлигига алоҳида эътибор қаратилди. Иш ҳақлари вақтида берилиб, теримчиларга ҳар килограмм терган пахтаси учун нақд 950 сўмдан тўланди.\nШиринмурод ака 18 йилдан буён фермер бўлиб ишлаб келади. Ҳар йили давлат буюртмасини ошириб бажаради. Айни кунда хўжаликнинг иқтисоди бақувват. Асалчилик ва қорамолчилик ривожланиб бормоқда. Қишлоқ хўжалик техникалари билан таъминланган. Дала шийпонида ишловчиларга етарли шароит яратилган. Уларга сут, қатиқ, асал тарқатилмоқда.\nМеҳнат ютуқларига сувчи Анорбой Шодмонқулов, механизаторлар Шароф Элибоев ва Анвар Пармоновлар катта ҳисса қўшишди.\nШиринмурод ака дала кезаяпти. У оппоқ пахтазорга тикиларкан, оқликдан кўзлари яйраб, ширин ўйларга толади. Ана шунда пахта дея чеккан барча заҳматлари унутилиб, қалбини ҳузурбахш туйғулар қамраб олгандек туюлди бизга.


Қарздор корхонанинг автомашиналари сотувга қўйилди - Zamin.uz\n19:20 / 24 марта 2020\nМажбурий ижро бюроси Хўжаобод туман бўлими иш юритувига “Хўжаобод туман йўллардан фойдаланиш” унитар корхонасининг қарздорлигини ундириш билан боғлиқ судлардан 18 та ижро ҳужжати келиб тушган. Ижро ҳужжатларига кўра, қарздор “Хўжаобод туман йўллардан фойдаланиш” унитар корхонасидан ундирувчи ташкилотлар фойдасига жами 1 млрд 922 млн 064 минг сўм асосий қарз ҳамда 38 млн 441 минг сўм давлат божи ундириш кўрсатилган.\nМажбурий ижро бюроси Хўжаобод туман бўлими ходимларининг олиб борган мажбурий ижро ҳаракатлари давомида ижро ҳужжатида номлари кўрсатилган ташкилотларга қарздор корхонадан жами 1 млрд 10 млн 424 минг сўм, 4 млн 33 минг сўм давлат божи тўлови ундирилиши таъминланди.\n“Хўжаобод туман йўллардан фойдаланиш” унитар корхонаси томонидан тўланмай қолаётган жами 946 млн 47 минг сўм миқдоридаги қарздорликни ундирилишини таъминлаш мақсадида Бюро ходимлари қарздорга тегишли автотранспорт воситалари борлигини аниқлади ҳамда уларни реализация қилиш чораларини кўрмоқда.\nКорхонага тегишли бошланғич баҳоси 520 млн 560 минг сўм бўлган “ISUZU” русумли атокран ҳамда 370 млн 798 минг сўм баҳоланган “SHAANXI” юк автомобили электрон-онлайн аукцион савдосига қўйилди.\nМИБ Қораўзакда чет эл корхонаси фойдасига 158 млн. сўм қарздорлик ундирди\nСолиқдан қарздорлиги учун 50 млн. сўм тўлади\nФуқаронинг 15 млрд. сўм пули ундириб берилди


11:30 25 Апрел 2018\n13:11 04.06.2017 (Янгиланган 10:39 05.06.2017) Ҳавола олиш\nАвтомобиль беш ўриндиқли, 7 дюймли сенсорли экран, навигатор ва орқани кўрсатувчи камера билан жиҳозланган. Двигатели қуввати 140 от кучига тенг.\nТОШКЕНТ, 4 июн — Sputnik. GM Uzbekistan компанияси Chevrolet Tracker кроссоверини ишлаб чиқаради. Ўзбекистон президенти Шавкат Мирзиёев Андижон вилоятига ташрифи давомида янги модель билан танишди, деб хабар бермоқда Podrobno.uz.\nЎзбекистонда янгиланган бизнес-класс автомобили ишлаб чиқарилади\nДавлат раҳбари янги автомобилнинг хусусиятлари, ички ва ташқи кўриниши билан танишди. Хабарда айтилишича, янги моделнинг қачондан бошлаб ишлаб чиқарилиши ҳозирча аниқ эмас. Tracker Тошкентда йирик узелли йиғиш асосида ишлаб чиқарилиши тахмин қилинмоқда.\nGM Uzbekistan 2015 йилда ушбу автомобилни Rally Muynak автораллисида синовдан ўтказган.\nСhevrolet Tracker — компакт синфидаги кроссовер бўлиб, илк марта 2012 йилда Париж автосалонида намойиш этилган.


"Кир ювиш кукуни содда харидорларнинг чўнтагини қуритиш усули сифатида" мақоласига жавоб - Anhor\nAnhor Все посты “Кир ювиш кукуни содда харидорларнинг чўнтагини қуритиш усули сифатида” мақоласига жавоб\n“Кир ювиш кукуни содда харидорларнинг чўнтагини қуритиш усули сифатида” мақоласига жавоб\nМазкур мақола “Кир ювиш кукуни содда харидорларнинг чўнтагини қуритиш усули сифатида” мақоласига жавобдир (“Оммавий ахборот воситалари тўғрисида” ги қонунга мувофиқ чоп этилмоқда). Таҳририят ихтиёрида маҳсулотнинг сифат сертификати, “Ўзбекистон почтаси” реестри, харидорларнинг мурожаатига жавобан Ички Ишлар Бош Бошқармаси тергов бўлимидан хат мавжуд).\n“BELEEGION” МЧЖ республика ҳудудида рўйхатдан ўтган ва фаолият юритади. Фаолият Ўзбекистоннинг амалдаги қонунчилиги талабларига мувофиқ амалга оширилади.\nМаҳсулотлар Ўзбекистон қонунчилиги талабларига мувофиқ зарур рухсатномаларга эга бўлган ҳолда божхона расмийлаштируви тартибидан ўтади.\nМаҳсулотлар https://beverlee.net/ веб-сайтида оферта шартномаси тузилиб, сотувчига банк картаси билан пул суммаси тўланганидан кейин сотиб олинади.\nОферта шартномаси харидорга маҳсулотни етказиб бериш манзиллари ва бошқа алоқа маълумотларини тўғри киритиш мажбуртятини юклайди, афсуски, кўпинча уларга риоя қилинмайди ва етказиб бериш жараёнида қийинчилик туғдиради.\nБироқ, бу тўсиқ “BELEEGION” МЧЖга шартнома шартларини бажаришга ва харидорларни топишга, шунингдек, маҳсулотни топа олмаган тақдирда, талабга биноан сақлаб туриш учун қайтаришига тўсқинлик қилмайди.\nБу ҳолда маҳсулотни етказиб бериш муддати, албатта, сурилади, чунки харидорни аниқлашнинг иложи бўлмайди.\nКомпания реестрида М.С. бош ҳарфлари билан харидор бор, у таҳририятга муддатидан олдин айблов билан мурожаат қилган. “Ўзбекистон почтаси” АЖ ходимлари бу кишига маҳсулот етказиб беришга уринишди. Харидорнинг манзили нотўғри кўрсатилиши туфайли маҳсулотлар талабга биноан сўраб олингунча компанияга қайтарилди.\nАйтиш лозимки, 2021-йил 21 -августга қадар харидорларнинг 98 фоизи маҳсулотга эга бўлишди. Компания республика даражасидаги ишончли ҳамкори – “Ўзбекистон почтаси” АЖ билан ҳамкорликда етказиб бериш манзилларини нотўғри кўрсатган харидорларнинг қолган икки фоизини топишга ва маҳсулотни етказиб беришга уринмоқда.\nКомпания республика бюджетига миллиардлаб долларлаб сўм солиқ тўлайди. Фирибгарлар эса пулни олгач, изсиз йўқолади ва, албатта, қаерда эканликларини билдирмайди.\nКомпания маҳсулот сифатини тасдиқловчи ҳужжатларни талаб қилиш муаммосига дуч келмади, чунки Япония маҳсулотларининг сифати шубҳасиздир, компаниянинг офиси хоҳловчилар учун очиқ, маҳсулот сифати ҳақидаги ҳужжатлар офисга ташриф буюрувчиларга тақдим этилиши мумкин, бу “BELEEGION” МЧЖ ишининг шаффофлиги ва тозалигини тасдиқлайди.\nҲуқуқни муҳофаза қилиш органларига мурожаат қилиб, компаниянинг обрўсини йўқотишга уринишлар “BELEEGION” МЧЖ қонунга бўйсунувчи тадбиркор эканлигини ва қонуний фаолият юритаётганини яна бир бор исботлади. Компания фаолиятида жиноят таркиби ва ноқонунийлик йўқлиги сабабли, Тошкент шаҳар Ички ишлар бош бошқармаси жиноят ишини қўзғатишдан бош тортди ва бу ҳақда аризачиларга маълум қилинди.\nТаъкидлаш жоизки, компания фаолиятида валюта қонунчилиги бузилмаган. Маҳсулотлар чет эл валютасида сотувчига – хорижий компанияга тўланади, бу эса Ўзбекистон Республикасининг “Валютани тартибга солиш тўғрисида” ги қонунига мос келади.\nИчи қора кимсалар фирибгарликда айблаб, жиноят ишини қўзғатишга эришмоқчи, ўқувчига фирибгарлар аллақачон қўлга олинганини ва қаттиқ жазога тортилишини маълум қилишга уринишмоқда ва бу билан айбсизлик презумпциясини унутишмоқда.\nҲуқуқни муҳофаза қилиш органлари ходимларининг профессионаллиги, аниқ нарса ва фактларни кўриш тажрибаси ва қобилияти, тадбиркорлик фаолиятининг қонунийлиги, шубҳасиз, бу масалада адолатни тиклайди.\nҚонунга бўйсунувчи тадбиркорлик субъекти сифатида давлат ва компаниянинг шериклари манфаати учун ишлаб келаётган “BELEEGION” МЧЖ очиқ мулоқотга, адолатли рақобатга тайёр, қонуний фаолият олиб боради ва компаниянинг обрўсига путур етказиш ва обрўсизлантириш ҳаракатларини олдини олишга қатъият билан билан ишонтиради. компаниянинг муваффақиятини кўра олмаган ичи қора кимсаларга нисбатан қонуний чораларни қўллайди.\nКомпания яна бир бор таъкидлайдики, маҳсулотни сотиб олишда алоқа маълумотлари нотўғри киритилганлиги сабабли пайдо бўладиган муаммолар, шикоятлар ва таклифлар бўйича маҳсулот олишда ҳар томонлама ёрдам бериш учун манфаатдор шахсларни компания дирекциясида кутади.\nҲукумат таркибида навбатдаги ўзгаришлар юз берди


Коронавируснинг янги штамми Ўзбекистонга кириб келмаслиги учун қандай чоралар кўрилмоқда?\nБугун АОКАда Коронавирусга қарши кураш штаби аъзоси Ботир Қурбонов иштирокида брифинг ўтказилди. Унда коронавирусга қарши олиб борилаётган чора-тадбирлар ҳамда инфекциянинг янги штамми кириб келишининг олдини олиш юзасидан амалга оширилаётган ишлар ҳақида маълумот берилди.\n«Қизил ҳудуд»даги шифокор коронавирусни даволашдаги ўта жиддий хатони маълум қилди\nКоронавирусни юқтирган баъзи беморлар жуда кўп антибиотикларни қабул қилиш орқали ўзларининг аҳволини оғирлаштирмоқда. Бу ҳақда ҳиндистонлик шифокор Алок Мишра айтиб ўтди. У айни пайтда Доғистондаги касалхоналардан бирида «қизил зона»да фаолият олиб бормоқда.\nЯнги “SARS-CоV-2” коронавирусининг геномлари кетма-кетлигини ўрганиш учун ташкил этилган Буюк Британиядаги “COVID-19 Genomics UK” (COG-UK) консорциуми мутахассислари янги штаммнинг келиб чиқиши тўғрисидаги дастлабки тахминни илгари суришди.\nБарг ва хазонларни ёққани учун Навоийда 44 нафар фуқаро жаримага тортилди\nЎлкамизда қишнинг ҳам биринчи ойи ўз ниҳоясига етмоқда. Бироқ барги хазонлар ҳали-ҳануз тўлиқ тўкилмасдан шаҳар ва қишлоқларимиз кўчалари, боғ ва хиёбонлар, аҳоли турар-жойларида тўпланиб қолмоқда.\n8 соатдан 18 соатгача: Уйқу ҳақида биз билган ва билмаган ҳақиқатлар\n2020 йил инсоният учун синовлар ва саломатликка эътибор йили бўлди, деб айтиш мумкин. Коронавирус пандемияси даврида ҳамма ҳадикда яшади ва яшамоқда. Бундай даврда соғликка алоқадор ҳар қандай жараён яхшилаб ўрганишга арзийди. Шу жумладан уйқу ҳам. Бу борада ТДЮУнинг Ихтисослаштирилган Филиали...\nҚўл ювиш гигиенаси бола саломатлигида қандай ўрин тутади?\nИнсон ташқи муҳит билан муносабатга киришар экан, бу жараёнда минглаб бактериялар, микробларга рўбарў келади. Шу боис, қўлларни гигиена талаблари даражасида ювмасдан овқатланиш ёки болаларнинг қўлларини оғзига солиши, бармоқларини сўриш одати оғир касалликларнинг юқишига, гижжалар пайдо бўлишига сабаб бўлиши мумкин. Қўл...\nКоронавирус юқмайдиган одамлар тоифаси маълум қилинди\nТ-ҳужайралар иммунитетига эга одамлар коронавирус билан зарарланмайди.\n«Спутник V» вакцинаси Россиянинг барча ҳудудларига етказиб берилди\nРоссия аҳолисини коронавирусга қарши оммавий эмлаш учун «Спутник V» вакцинаси мамлакатнинг барча ҳудудларига етказиб берилган.\nОлимлар коронавирусни оғирлаштирувчи омилни аниқлашди\nАҚШнинг Йел университети тадқиқотчилари коронавирус билан зарарланган беморларнинг қонида жуда кўп миқдордаги агрессив антитаначаларни топишди. Улар вирусга қарши курашиш ўрнига инсон органлари, тўқималар ва организмнинг иммунитет тизимига ҳужум қилади.\nЭрон коронавирусга қарши маҳаллий вакцина синовини бошлади\nЭронда маҳаллий ишлаб чиқарувчилар томонидан тайёрланган коронавирусга қарши вакцина синови бошланди.\nОдатда, коронавирус биринчи ҳафтада енгил ёки ўртача ўтади. Унинг оғирлашиши, организмда цитокин бўрони касалликнинг 9-10 кунида намоён бўлади.\nКоронавирус инфекцияси 2020 йилнинг энг хавфли касалликлари тоифасига кирганлиги ҳеч кимга сир эмас. Лекин шундай касалликлар хам борки улар хам миллат генофондига салбий таъсир этиб келмоқда. Бу ОИТСдир. Бу касаллик ижтимоий касалликдир, шунинг учун у кенг маънода нафақат иқтисодий, сиёсий...\nShowing 161-178 of 480 items.


Ўзбекистоннинг барча ҳудудларида 13 май куни ёмғирли об-ҳаво бўлиши кутилмоқда\nРеспублика Гидрометеорология маркази 13 май, жума куни қандай об-ҳаво бўлишини маълум қилди.\nТошкент шаҳрида ҳаво ўзгариб туради, куннинг иккинчи яримида қисқа муддатли ёмғир ёғади, момақалдироқ бўлиши мумкин. Шамол ғарбдан 5-10 метр/секунд тезликда эсади, 12-15 метр/секундгача кучайиши мумкин. Ҳарорат кечаси 15-17 даража, кундузи 25-27 даража бўлади.\nҚорақалпоғистон Республикаси ва Хоразм вилоятида ҳаво ўзгариб туради, кечаси ва эрталаб баъзи жойларда қисқа муддатли ёмғир ёғиши, момақалдироқ бўлиши мумкин. Шамол ғарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 12-17 даража, кундузи 21-26 даража бўлади.\nБухоро, Навоий вилоятларида ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 12-17 даража, кундузи 21-26 даража бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 12-17 даража, кундузи 23-28 даража бўлади.\nҚашқадарё, Сурхондарё вилоятларида ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 13-18 даража, кундузи 25-30 даража бўлади.\nАндижон, Наманган, Фарғона вилоятларида ҳаво ўзгариб туради, куннинг иккинчи ярмида баъзи жойларда қисқа муддатли ёмғир ёғади, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 12-17 даража, кундузи 23-28 даража бўлади.\nРеспубликанинг тоғли ҳудудларида ҳаво ўзгариб туради, вақти-вақти билан ёмғир ёғади, баъзи жойларда кучли бўлиши, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 6-11 даража, кундузи 10-15 даража бўлади.\nPrevious PostЎзбекистонда 5 баллик зилзила содир бўлди\nNext PostСурхондарё вилоятини ривожлантиришнинг беш йиллик дастури тасдиқланди\nDiyor24 Avgust 31, 2020\n«Сариқ» ва «яшил» тоифадаги ҳудудлар ўртасидаги санитария-гигиена қоидаларига қатъий риоя этган ҳолда қуйидаги поездлар қатнови тикланишига рухсат берилди: Жумладан, Сурхондарё ҳам\nDiyor24 Iyun 14, 2020\n«МЮ» бош мураббийи Ральф Рангник Австрия миллий жамоаси бош мураббийига айланди\nDiyor24 Aprel 29, 2022\nКореяга ишга кетиш учун қўйиладиган 7 та асосий талаб\nDiyor24 Fevral 1, 2020


Microsoft ҳаммуассиси дунёдаги энг катта самолётни тақдим қилди — Sof.uz\n28.10 17:46 361 Технология\n1975 йилда Билл Гейтс билан биргаликда Microsoft‘га асос солган Пол Аллен 1983 йилда ширкатни тарк этади ва акциялар пакетининг катта қисмини сотиб юборади. У ҳозирда космик лойиҳаларга сармоя киритмоқда.\nАллен махсус лойиҳалаштирилган дунёдаги энг катта самолёт Stratolaunch ишга тушганлигини маьлум қилди.\nAllen Stratolaunch Systems аэрокосмик ширкати томонидан ишлаб чиқарилган қурилма унгача ишлаб чиқарилган учар мосламалар ичида энг узун қанотлиси саналади. Қанотлари узунлиги 100 метрдан ошади (385 фут).\nЯнги самолёт ракеталарни ишга тушириш тизимини ўзгартиришга мўлжалланган. Илгари ракеталар ердаги махсус платформадан учирилган, аммо энди Stratolaunch уларни мустақил парвоз учун мос бўлган баландликка етказиб бериши мумкин. Бу эса ёнилғи сарфи ва ишга тушириш харажатларини сезиларли даражада камайтиради.\nStratolaunchнинг биринчи парвози 2019 йилга мўлжалланган. Лойиҳанинг биринчи мижози Pegasus XL ракетаси саналади.


Маънавият 18.12.2018 400\nёхуд тарихнинг тилсиз тилсимлари\nМамлакатимиз бўйлаб Лангар номи билан аталадиган жой номлари кўп. Шаҳрисабз, Яккабоғ, Қамаши ва Чироқчи туманларидаги, Сурхондарёнинг Сариосиёси, Навоийнинг Хатирчиси, Фарғонанинг Фарғона, Тўрақўрғон ва Қувасидаги шу ном билан аталувчи манзилгоҳлар бунга мисол.\nШу ўринда "Лангар" атамаси ҳақида икки оғиз сўз.\nТурли манбаларда турлича ёзиладиган "лангар" атамаси кўпроқ мувозанатни сақлаш, ҳаракатни бир маромда тутиб туришни англатади. Баъзи ривоятларда ислом динида сўфи ва дарвешлар лангар ташлаш орқали жойлашадиган ерларини аниқлашгани, бошқасида Лангар - муқаддас мозор сифатида ҳам қўлланилиши айтилади. Кемаларнинг маълум вақт тўхтаб туришига ёрдам берадиган вазни оғир илмоқсимон темир буюм ҳам лангар дейилади. Шунингдек, карвон йўлларининг одамлар нисбатан кўпроқ тўхтаб ўтадиган, қисман яшайдиган баландликдаги жойларга нисбатан ҳам айтилади. Бундай ерларда улуғ алломалар макон топиб, диний ва дунёвий илмларни ташвиқ қилиш баробарида аҳоли ўртасидаги барқарорлик, тинчлик, ҳамжиҳатликнинг мувозанатда туришига хизмат қилган.\nҚамаши тумани Қизилтепа қишлоғидан 25-30 километр олисликда, Ҳисор тоғ тизмалари оралиғида жойлашган Лангар ота зиёратгоҳи қадимий хонақоҳ-мақбаралар сирасига киради. 1520-йилларда бунёд этилган, ўрта асрлар Марказий Осиё меъморчилигининг ноёб намунаси бўлган ушбу мажмуада тасаввуф таълимотининг йирик вакиллари абадий қўним топган.\nЛангар ота мақбараси бунёд этилгунига қадар унинг ўрнида аввал ҳам қандайдир дахма мавжуд бўлган. Унинг бунёд этилиши шайх Абул Ҳасан Ишқийнинг ўғли шайх Муҳаммад Содиқ номи билан боғланади. Мақбаранинг ичида бешта қабр бўлиб, улардан учтаси ўз ўлчами ва қўйилган ёдгорлик тошлари билан алоҳида ажралиб туради. Тошлар сиртига моҳирлик билан араб имлосида ёзувлар битилган. Мақбара ичидаги қабрларнинг жойлашиши ҳам ўзига хос. Шайхлар хонадонига мансуб бўлмаса-да, ижтимоий мавқеи билан юқори лавозимлардан бирини эгаллаган Амирбек Содиқ ибн Баҳодирнинг қабри шайх Муҳаммад Содиқ қабрининг жануб томонида, яъни унинг оёқ учида жойлашган.\nҚадимшунос олим Абдисобир Райимқуловнинг қайд этишича, Лангар ота мақбарасига тасаввуф таълимотининг ишқия тариқати шайхлари Абул Ҳасан Ишқий, унинг ўғли шайхзода Муҳаммад Содиқ ва невараси Абул Ҳасан Охунд дафн этилган. Шунингдек, ўрта аср муаррихи Ибн Хавқал мазкур қишлоқ ҳудуди қадимда Кеш вилоятига бўйсунувчи Сиям туманига қарашли бўлгани, туманнинг номи, айниқса, милодий 776 йилдан сўнг жуда машҳур бўлгани ҳақида ёзади. Абу Райҳон Берунийнинг қайд қилишича, Сиям тумани ва унга яқин жойларда сохта пайғамбар Маздак ғоялари тарқалган.\nДалиллардан Лангар қишлоғи тарихи узоқ асрларга бориб тақалиши маълум бўлади. Бу ерда олиб борилган археологик қазишма ишлари пайтида Сомонийлар даврига оид ғиштлар топилгани бу манзилгоҳ ушбу сулола ҳукмронлиги даврида ҳам фаолият кўрсатганини исботлайди.\nXIV-XVI асрларга келиб бу ҳудуд ислом дини ривожига катта ҳисса қўшган илм марказларидан бирига айланганини бу ерга олис юртлардан келган илмга ташна кишилар тасаввуф алломаларидан сабоқ олишганида кўриш мумкин. Шунингдек, 1889 йили Бухоро амирлигининг шарқий ҳудудларида ҳарбий ҳаракатлар олиб борган полковник Бельявскийнинг Лангар қишлоғидаги тарихий обидалар ҳақида ёзиб қолдирган хотиралари, рус ҳарбий муҳандиси Б.Кастальскийнинг илмийликка яқин баҳо бергани қимматли. У Термиз шаҳридан қайтаётган пайтда Лангар қишлоғига кириб ўтади ва бу ердаги обидалар билан танишиб, уларни суратга ҳам олади. Мазкур фотосуратлар 1888 йили Тошкент шаҳрида ўтказилган биринчи Туркистон фотокўргазмасида намойиш этилади ва томошабинлар эътиборини қозонади. Бундан ташқари, рассом Б.Литвинов, археолог С.Кабанов, М.Массон Лангар қишлоғида жойлашган тарихий обидалар, қадимий ёдгорликлар билан танишиб, улардаги ёзувларни ўқийди ва Лангар шайхларининг ҳаётига оид кўплаб маълумотлар тўплайди.\nШуниси қувонарлики, мақбара, айрим ўзгаришларни ҳисобга олмаса, ўзининг қадимий кўринишини сақлаб қолган.\nМақбаранинг шимолий томонида чамаси 400-500 метр масофадаги алоҳида баландликда яна бир тарихий иншоот сақланиб қолган. Масжид эканлиги айтиладиган ушбу обида ҳамда мақбаранинг сатҳи ва баландлиги бир-бирига мос тушиши ўша давр меъморларининг юксак маҳоратидан дарак беради. Масжидда арабий ёзувнинг кўфий усулида битилган қадимий Қуръон нусхаси сақланган. Ушбу муқаддас китоб жайрон терисига битилган бўлиб, унинг ҳозирда ўн уч варағи сақланиб қолган, холос. Ушбу китоб устида тадқиқот олиб борган Санкт-Петербург шаҳридаги Шарқшунослик институти профессори Ризвоннинг аниқлашича, Лангар масжидидаги Қуръоннинг бошқа варақлари турли сабабларга кўра хорижий мамлакатларга олиб кетилган. Профессор Ризвон катта машаққатлар билан Лангар Қуръонининг етишмайдиган варақларини турли мамлакатлардан топишга эришган ва уларнинг фотонусхаларини олган, сўнг яхлит ҳолатга келтириб, Лангар масжидига совға қилган.


1 йил аввал 2560 Абдулазиз Мўмин\nАллоҳ таоло Расули акрамни катта шафоат ва мақоми маҳмуд – мақталган мақом билан бошқа пайғамбарлардан афзал қилди: «Шоядки, Роббинг сени мақтовли мақомда тирилтирса».\nИмом Бухорий келтирган ривоятда Абдуллоҳ ибн Умар розияллоҳу анҳумо айтади: «қиёмат куни одамлар уюмга айланадилар. Ҳар бир уммат набийига эргашиб: «Эй фалончи, бизни шафоат қил. Эй фалончи, бизни шафоат қил», дейишади ёлвориб. Шафоат (сўраш) хабари Набий соллаллоҳу алайҳи васалламгача етиб келади. Ана ўша кун Аллоҳ у зотга мақтовли мақомни ато этадиган кундир».\nИмом Аҳмад ва имом Байҳақий Абу Ҳурайра розияллоҳу анҳудан келтирган ривоятда Расулуллоҳ алайҳиссаломдан «Шоядки, Роббинг сени мақтовли мақомда тирилтирса» ояти ҳақида сўрашди. У зот: «У шафоатдир», – дедилар.\nИмом Аҳмад Каъб ибн Молик розияллоҳу анҳудан Расулуллоҳ соллаллоҳу алайҳи васалламнинг «қиёмат кунида одамлар йиғиладилар. Мен билан умматим баланд тепалик устида бўламиз. Роббим менга яшил либос кийдиради. Сўнгра менга изн берилади ва Аллоҳ хоҳлаганича айтадиган (мақтов) сўзларни айтаман. Ана ўша мақтовли мақомдир» деганларини ривоят қилиб келтиради. Ибн Умар розияллоҳу анҳумо «катта шафоат» ҳақидаги ҳадис борасида шундай нақл қиладилар: «У зот юриб борадилар, ҳатто жаннат ҳалқасини ушлайдилар. Ўшанда Аллоҳ у зотни Ўзи ваъда қилган мақтовли мақомда тирилтиради». Яъни Аллоҳ таоло у зотни қиёмат кунида Ўзи ваъда қилган мақомга кўтаради.\nИмом Аҳмад ва бошқалар Ибн Масъуд розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам айтадилар: «Мен албатта мақтовли мақомда тураман». Бу мақом у зотдан бошқа ҳеч кимга насиб этмаган Аршнинг ўнг томонидаги мақомдир. Унга аввалгилару охиргилар ҳавас билан қарайдилар».\nИмом Ибн Можа Абу Мусо Ашъарий розияллоҳу анҳудан Расулуллоҳ алайҳиссаломнинг «Менга умматимнинг ярми жаннатга кириши ёки шафоатни танлаш ихтиёри берилди. Мен шафоатни танладим, чунки у умумийроқдир. Фақат тақводорларга эмас, балки гуноҳкор ва хатокорларгадир» деган ҳадисини ривоят қилиб келтиради. Нуриддин Мулла Али Қори раҳматуллоҳи алайҳ: «Аниқки, бу шафоат умматга хос шафоат бўлиб, катта шафоат эмас», дейдилар.\nИмом Байҳақий ва имом Ҳоким келтирган ривоятда Абу Ҳурайра розияллоҳу анҳу шундай дейди: «Мен: «Ё Аллоҳнинг расули, шафоат борасида сизга нима ворид бўлди?» дедим. У зот: «Шафоатим тили қалбини тасдиқлаган ҳолда «Ла илаҳа иллаллоҳ» деб ихлос билан гувоҳлик берганларгадир», дедилар. Имом Абу Довуд ва имом Термизий келтирган ривоят мазкур маънони тасдиқлайди. Унда Расулуллоҳ соллаллоҳу алайҳи васаллам: «Шафоатим умматимдан гуноҳи кабира – катта гуноҳ қилганларгадир», дейдилар. Бошқа бир нусхада «хатокорларга» дейилган.\nИмом Байҳақий ва имом Ҳоким Умму Ҳабиба розияллоҳу анҳодан келтирган ривоятда Расулуллоҳ алайҳиссалом: «Мендан кейин умматим йўлиқадиган нарсалар ва бир-бирларининг қонларини тўкишлари менга кўрсатилди. Уларга Аллоҳдан ўзларидан олдин ўтган умматларга (тақдирда) битилган нарса ўтибди. Аллоҳдан қиёмат кунида уларга шафоатни сўраган эдим, берди», дейдилар.\nБу ҳадислар шафоат икки хил бўлишига далолат қилади. Биринчиси Ислом умматининг осийларига қилинадиган кичик шафоат бўлса, иккинчиси қиёмат куни даҳшатларидан халос этиш, Аллоҳ таолонинг ҳузурида сарҳисоб қилиш учун жамики халойиққа қилинадиган катта шафоатдир.\n«Катта шафоат ҳадиси»ни имом Байҳақий ва имом Насоий Ҳузайфа ибн Ямон розияллоҳу анҳудан ривоят қилишган ва унда шундай дейилган: «Аллоҳ одамларни чақирувчи чақирса, сўзини эшиттирадиган, назар солувчи кўзи билан назорат қилиб тура оладиган текисликка жамлайди. Улар яратилган пайтдагидек ялангоёқ, яланғоч ва сукут сақлаган ҳолда турадилар. Бирор жон изн-рухсатсиз сўзлай олмайди. «Муҳаммад» дея нидо қилинганда у зот: «Хизматингга доимо тайёрман, тоатинг учун ҳамиша шайман. Яхшилик Сенинг қўлингдадир. Ёмонлик Сенга нисбат берилмас. Сен кимни ҳидоят қилсанг, у ҳидоятдадир. Банданг ҳузурингдадир. Сеники ва Сенгадир. Сенинг Ўзингдан бошқа паноҳ ҳам, нажот ҳам йўқ. Сен яхшилик ва марҳаматинг кўп ва буюк Зотсан. Сен айбу нуқсонлардан поксан, ё Байтнинг Робби», дейдилар. Ҳузайфа розияллоҳу анҳу: «Аллоҳ (Қуръонда) зикр қилган мақталган мақом мана шудир», – деди.\nИкки шайх Абу Ҳурайра розияллоҳу анҳудан «катта шафоат» ҳадисини шундай келтирадилар: «Қуёш яқинлашади. Одамларга тоқатлари етмайдиган ва кўтара олмайдиган ғам-ташвиш етади. Уларга «Сизларни шафоат қиладиган кишини қидирмайсизларми?» дейилади. Одам алайҳиссаломга келиб: «Сен башариятнинг отаси Одамсан. Аллоҳ сени қўли билан яратиб, руҳидан жон ато қилди, жаннатидан маскан бериб, фаришталарни сенга сажда қилишга буюрди. Сенга ҳар бир нарсанинг исмини ўргатди. Роббинг ҳузурида бизни шафоат қил. Токи бизни бу жойда туришдан халос этсин. Ҳолимизни кўриб турибсан-ку», дейишади. У: «Роббим бугун шундай ғазабланганки, олдин ҳам бунчалик ғазабланмаган, кейин ҳам бундай ғазабланмайди. У мени дарахтдан (ейишдан) қайтарганда, Унга итоат этмаганман. Ўзим, ўзим. Бошқага боринглар. Нуҳга боринглар», дейди.\nНуҳнинг олдига бориб: «Сен ер аҳлига юборилган аввалги расулсан. Сени Аллоҳ шукр қилувчи банда деб улуғлади. Ҳолимиз не бўлганини кўриб турибсан. Бизга етган (машаққат)ни кўрмаяпсанми? Бизни Роббинг ҳузурида шафоат қилмайсанми?» дейишади. У: «Роббим бугун шундай ғазабланганки, олдин ҳам бунчалик ғазабланмаган, кейин ҳам бундай ғазабланмайди. Менинг қавмим зарарига қилган бир дуоим бор. Бошқага боринглар. Иброҳимга боринглар, чунки у Аллоҳнинг халили», дейди.\nШунда улар Иброҳимнинг олдига бориб: «Сен Аллоҳ таолонинг набийи ва ер аҳли ичидаги халилисан. Бизни Роббинг ҳузурида шафоат қил. Бизнинг ҳолимизни кўрмаяпсанми?» дейишади. У: «Роббим бугун шундай ғазабланганки, олдин ҳам бунчалик ғазабланмаган, кейин ҳам бундай ғазабланмайди», деб шунга ўхшаш узрни айтади ва (пинҳон тутиш маъносидаги) учта ёлғон сўзни зикр қилади. «Ўзим, ўзим. Мен бунга муносиб эмасман, сизлар Мусога боринглар, чунки у Аллоҳ таолонинг калими – сўзлашган бандаси. Унга Тавротни берган, сўзлашган ва Ўзига яқин қилган», дейди.\nМусонинг олдига боришса, бу ишга мен тайёр эмасман, деб қилган хатосини ва бир жонни ўлдириб қўйганини айтади ва Ийсога боришни маслаҳат бериб: «У Аллоҳ таолонинг руҳи ва калимасидир», дейди.\nУлар Ийсонинг олдига боришса, у ҳам: «Мен бунга муносиб эмасман. Сизлар Муҳаммаднинг олдига боринглар. Аллоҳ унинг аввалги ва кейинги гуноҳини кечирган», дейди.\nМенга келишганда: «Бу менга изн берилган иш», дейман ва Роббим ҳузурига бориб, кириш учун изн сўрайман. Менга изн берилади. Уни кўришим билан саждага кетаман». Бир ривоятда «Арш остига бориб, саждага йиқиламан», бошқасида «Унинг олдида тураман ва Унга шундай мақтовлар айтаманки, Унинг Ўзи илҳом бериши билангина бунга қодир бўла оламан», бошқа ривоятда: «Аллоҳ менга Ўзининг мақтовлари ва гўзал саноларидан аввал ҳеч кимга очмаган бир сирни очади», дейилган. «Бошингни кўтар, сўра – сўраганинг берилади, шафоат қил – шафоатинг қабул қилинади», дейилади. Бошимни кўтараман ва: «Ё Роббим, умматим, умматим», дейман. У: «Умматингдан ҳисоб-китоб қилинмайдиганларини жаннат эшикларининг ўнг тарафидан киргиз. Улар бошқа эшикларда киришда ҳам қолганлар билан шерик бўладилар», дейди».\nАбу Моликнинг Ҳузайфа розияллоҳу анҳудан келтирган ривоятида: «Муҳаммад олдига боришганда, уларни шафоат қилади. (Жаҳаннам устига) Сирот кўприги ўрнатилади. Аввалгилари ундан яшин каби, сўнгра шамол, қуш ва кишилар югуришидек тезлик билан ўтадилар. Набийингиз Сирот устида то одамлар ўтиб олгунларича: «Аллоҳим, саломат қил, саломат қил», деб туради», – дейилган.\nТурли лафзлар билан нақл этилган ривоятлар жамланганда Пайғамбаримизнинг шафоатлари ва мақталган мақомлари шафоатларнинг бошидан то охиригача экани маълум бўлади. Одамлар ҳисоб-китобдан олдин маҳшаргоҳда тўпланиб, қуёш тиғи остида терга ботиб, қийналиб туришганда бу ҳолатдан қутқариш, умматларидан савол-жавобсиз жаннатга кирадиганларини тезроқ киритиш ва гуноҳ-маъсиятлар қилиб жазога лойиқ бўлган иймон аҳлларини шафоат қилишлари шулар жумласидандир.\n Катта жамоа ва оломон назарда тутилган.\n Шафоат сўзи истилоҳда фойда етказиш ёки зарарни кетказиш учун бировнинг орасига тушиш маъносини билдиради.\n Ҳузайфа ибн Ямон розияллоҳу анҳудан келтирилган бу ривоят мавқуфдир. Лекин у марфуъ ҳукмидадир.\n Ҳукм ва тақдир Сеникидир.\n Бутун мавжудотнинг қайтиб борар жойи Сенгадир.\n Ўз қудрати билан бевосита яратди.\n Сенга ўзи яратган руҳни ато этди.\n Ўзимни қутқаришим муҳимроқ, бошқаларнинг орасига тушиш учун журъат қила олмайман.\n Омма ҳақида мустажоб бўладиган дуо. Икки шайх Абу Ҳурайра розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам: «Ҳар бир набийнинг дуо қилса, мустажоб бўладиган дуоси бор. Мен дуоимни Охиратда умматимнинг шафоати учун сақлаб қўйишни хоҳлайман», деганлар.\n Пайғамбарларни Аллоҳ таоло барча гуноҳлардан сақлаган. Иброҳим алайҳиссалом ёлғон дея атаётган сўзлар: 1. «Ва: «Албатта, мен беморман», деди (Соффот, 89). 2. «Йўқ, буни манави, уларнинг каттаси қилди» (Анбиё, 63). 3. Аёллари Сора ҳақида «Бу синглим» дейишларидир. Мазкур сўзлар сиртдан қараганда ёлғон бўлиб кўринса-да, аслида шаръий мақсад эътиборидан бошқа маънони назарда тутиб айтилган гаплардир. Булар айтувчиси қораланадиган, гуноҳкор бўладиган ҳақиқий ёлғон эмас. Лекин пайғамбарларнинг мақомидан келиб чиқиб уларни тарк қилиш авлороқ деб қаралади. Биринчи сўзларида келажакда касал бўлишим бор ёки санамларга ибодат қилишингиздан қалбим касал деган маъно, иккинчисида қавмига танбеҳ бериш ва уларни фикр юритишга ундаш маъноси, учинчисида диндаги синглим маъноси бор.\n Бир иймонли кишини золимнинг зулмидан қутқариш ниятида қасдсиз ва бехосдан юз берган тасодиф эди.\n Аллоҳ таолонинг махлуқотлари ичида ўзига хос руҳ эгаси бўлиб, оналари қорнида модда воситасисиз яратилган. Аллоҳ таолонинг «кун» – «бўл» деган сўзи билан яралгани ёки мўъжиза ўлароқ бешикда одамларга гапиргани учун «Аллоҳнинг калимаси (сўзи)» деган ном олган.\n Имом Абу Довуд «Қайта тирилиш» бобида келтирган.\n Шафоат турлари: 1) маҳшаргоҳда йиғилган жамики инсониятнинг ачинарли аҳволига Аллоҳ таоло раҳм қилиши учун шафоат қилишлари; 2) умматларидан бир гуруҳи ҳисоб-китобсиз жаннатга кириши учун шафоат қилишлари; 3) яхшиликлари ва ёмонликлари баробар келган кишиларни шафоат қилишлари ва уларнинг жаннатга киришлари; 4) дўзахга киришга маҳкум кишиларни шафоат қилишлари ва уларнинг азобдан омон қолишлари; 5) жаннатга кирганларнинг амалларига ярашасидан юқорироқ даражага кўтарилишлари учун шафоатлари; 6) барча мўминларни жаннатга киришлари учун шафоат қилишлари ва бунга изн берилиши; 7) умматларидан катта гуноҳ қилганларни шафоат қилишлари ва уларнинг дўзахдан чиқарилиши.


Анвар Жабборов: " Футболчилик фаолиятимда бизни майдондан ҳайдаб чиқара олишмасди" / CHAMPIONAT.asia\n03:00Olamsport: Бектемир Мелиқўзиевнинг нокаутларидан видео, Забит UFC чемпионини жангга чорлади ва бошқа хабарлар 0 02:40"Ростов" президенти Шомуродовни 15 миллион еврога ҳам сотмоқчи эмас 9 02:10Европа лигаси. 1/4 финалнинг барча иштирокчилари маълум бўлди 7 01:26Зидан: "Реал" жуда ноқулай ҳолатда, ўйин биз учун финалдек ўтади" 11 01:04Ўзбекистон МТЖ - Ўзбекистон U-19 - 3:2. Барча голларни томоша қилинг 4 00:48"Тоттенхэм" ва "Эвертон" Бэйлига даъвогарлик қилмоқда 1 00:42Коло Туре: "Манчестер Сити" ЕЧЛни ютиши керак" 2 00:05Спортчилар ижтимоий тармоқларда 0 00:04Беларусь. "Шахтёр" кичик ҳисобда ғалабага эришди, Яхшибоевдан ассист 6 23:58Европа лигаси. "Рома" ва "Рейнжерс" турнирни тарк этди 0 23:41"Футбол ретро талқинда" (71-сон) 4 23:30БАТЭ футболчиси келишилган ўйин ташкил қилгани учун 2 йилга футболдан четлатилди 3 23:07Европа лигаси. "Вулверхэмптон" - "Олимпиакос", "Базель" - "Айнтрахт" учрашувининг асосий таркиблари маълум! 4 22:53"Тамбов" янги логотипини бошқалардан "ўғирладими"? 1 22:34"Ювентус"да режалар ўзгарди ва Погба трансферидан воз кечилди 0\nАнвар Жабборов: " Футболчилик фаолиятимда бизни майдондан ҳайдаб чиқара олишмасди"\n30 июн 13:20\nТеглар : "Локомотив"Анвар ЖабборовДарвозабонлар мураббийлари\nЎзбекистон миллий терма жамоаси либосида майдонга тушган биринчи дарвозабон Анвар Жабборов сайтимиз меҳмони бўлди.\nБугунги кунда "Локомотив" ўринбосарлар жамоасида ёш киперларга мураббийлик қилаётган мутахассисга ўзимизни қизиқтирган бир қатор саволлар билан мурожаат қилдик.\n"Терма жамоа дарвозасини қўриқлаган биринчи дарвозабон бўлиб тарихга кириш ёқимли. Бу ҳаммага ҳам насиб қилавермайди. Мени илк бор терма жамоага Рустам Акрамов таклиф қилганди. Ўша пайтда "Пахтакор" жамоасида тўп тепардим. Адашмасам, Марказий Осиё кубоги турнирида биз ҳам иштирок этганмиз. Илк расмий ўйинни эса ушбу мусобақа доирасида Тожикистон терма жамоасига қарши ўтказаганимиз ёдимда. Дебют беллашувда 2:2 ҳисобида дуранг қайд этганмиз.\nОлдин бир жамоада икки нафар мураббий бўларди, холос. Ўшаларни ўзи барча ишларни қиларди. Дарвозабонлар билан умуман бошқа одам ишлаган, дарвозабонликдан хабари йўқ яъни бирон бир юқори савиядаги футболчи ёрдамлашарди. Аниқроғи, ўзимиз мустақил шуғулланардик. Улар эса кўмаклашарди. Биз кўпроқ ўз устимизда ишлардик. Ҳаттоки, стадиондан бизни ҳайдаб чиқара олишмасди.\nАйрим дарвозабонлар уриниб кўради, машғулотларда ишлайди. Лекин, натижа ўхшамайди. Кўп гол ўтказиб юборишгач руҳий жиҳатдан синиб қолишади. Уларга нисбатан босим юқори бўлади. Ишлаган жойимда масалан, "Бунёдкор" академиясида устозлик қилганимда ҳам раҳбарларга ва бош мураббийларга босим қилмасликни айтганман. Майли 10та гол ўтказиб юборса ҳам дарҳол реакция қилмасликни тушунтираман. Бу дарвозабоннинг руҳиятига салбий таъсир қилади. Ўйиндан бир ёки икки кун ўтиб хатоларни таҳлил қиламиз ва биргаликда тушунтирамиз.\nНаманганлик ишқибозлар ўта талабчан, футболни яхши кўрадиган ва футболни тушунадиган халқ ҳисобланади. Улар ҳар бир турда ғалабани исташади. Буни ўзим бошимдан ўтказганман. 1986-1987 йилларда "Косонсой" жамоасида тўп тепганимда стадион одам билан тўларди. Ютқазган ўйинларимизда ҳам охиригача туриб бизни қўллаб-қувватлашарди. "Косонсой" сафида ҳаракат қилганимда ютсак ҳам, ютқазсак ҳам улар тўғри тушунарди ва олқишлаб туришарди.\nТерма жамоада айни пайтда ҳар томонлама тайёр турган, Суперлигада ўзини кўрсатаётган дарвозабон туриши керак деб ўйлайман. Суперлигада 14 та жамоадан жами 28та дарвозабон чиқади. Терма жамоага мен ҳозирги кундагини айтмоқчиман, "Навбаҳор" кипери Ўткир Юсуповни лойиқ деб биламан. У барқарор ўйин кўрсатмоқда, реакцияси ҳам тез. Терма жамоа сентябрда йиғин ўтказса ўша пайтдаги тайёр ва барқарор ўйнаётган дарвозабонни чақириш керак. Албатта, мен бош мураббийнинг ишига ва қарорларига аралашмоқчи эмасман. Маслаҳат беришга ҳам ожизлик қиламан. Эсингизда бўлса терма жамоада Анвар Рашидов ишлаганида Нестеров ва Темур Жўраев таклиф этиларди. Ҳозир Денис Иванков ишлаяпти, Қувватов ва Суюнов мунтазам таклиф этилмоқда. Бу нимани англатади? Барча мураббийлар ўзи таниган ва билганлар билан ишламоқда. Қолганлар муносиб эмасми?",- дейди Анвар Жабборов.\nБатафсил интервьюни бир неча соатлардан сўнг сайтимизда ўқишингиз мумкин. Бизни кузатишда давом этинг!\nЛисакович ва Райкович “Локомотив” базасида тиббий кўрикдан ўтди 27\n“Локомотив” Ўруновнинг трансфери ҳақида: “Бизда ҳали Чемпионлар Лигаси бор" 14\nРасман: Фарфан “Локомотив”ни тарк этди 2\nЖасур Жалолиддиновни "Локомотив"да нима кўпроқ ажаблантирди? 15\nЖасур Жалолиддинов: "Ижара ҳақида ўйлаётганим йўқ" 13\n"Парма" Миранчукни сотиб олишдан бош тортди 1\n30 июн 13:27:34\nNamanganni hamma joyida futbolni sevishadi xususan KOSONSOYDA ham\n30 июн 16:07:02\nTògri Òtkir xozirda eng kuchli kiper faqat poytaxt jamoasida òynamaydi shuning uchun chaqirilmaydi\n30 июн 15:23:21\nФеррух фойдаланувчининг фикрига жавоб бериш\nКосонсой футболни тушуниш буйича юкори уринлада туради хаттоки 2 лиганда хам 3000 мухлис киради\nHatoki 2 ligada bilet sotadi kosonsoy da bazi bir Super liga klublariga uxshab tekin qilib quymaydi shuni uzi kursatib turubdiki Kosonsoy da futbolni qanday yaxshi kurishini i\n30 июн 14:58:40\nАйни хақиқатни айтибди, Анвар Жабборов\n30 июн 14:55:44\n30 июн 13:59:06\nАнвар Рашидов яхши тренер эди. Игнатий етишиб чикишида шу мураббийни хиссаси катта. Анвар Рашидов сунг хозир тренерлик жихатда Денис Иванков кучли Элдор Суюновда уни хиссаси бор.\n30 июн 15:26:57\nNodirxuja Yuldoshev kosonsoy markaziy stadioni bir vaqtlar Uzbekistan dagi eng katta stadionlardan biri edi hozirgi vaqtga kelib achinarli ahvolga kelib qolgan shu haqida kosonsoy dagi muxbiringlar bir maqola chiqarsin Zora stadionga ham etibor berilib kosonsoy ga ham katta futbol qaytsa\n30 июн 15:26:54\n30 июн 13:24:08\nТўппа тўғри!!! Хар бир мураббий ўзиникини тортади